NAKON CIRIHA, I BEOGRAD CENTAR „WORLD.MINDS“ SIMPOZIJUMA – Plezir\nŽivotni stilMay 22, 2019\nVodeći svetski inovatori, naučnici, biznis lideri i umetnici koji na inspirativan način predstavljaju ideje novog doba okupiće se 23. maja u Narodnom pozorištu u Beogradu na prestižnoj WORLD.MINDS konferenciji.\nSrbija je prva zemlja na svetu, pored Švajcarske, u kojoj će se održati ovaj značajan simpozijum koji okuplja najveće mislioce sveta. Ova švajcarska organizacija redovno organizuje svoje skupove svakog decembra u Cirihu. WORLD.MINDS zajednicu čini više od 1.000 visokorangiranih pojedinaca, među kojima su nobelovci, državnici, naučnici, profesori univerziteta, ambasadori, pisci, koji su dali značajan doprinos nauci, umetnosti i biznisu. Beograd će na ovaj način postati svetski centar za razmenu prestižnih inovativnih rešenja u oblasti robotike, astrofizike, medicine, molekularne biologije, psihologije, marketinga, umetnosti, sporta.\n„Bilo mi je veliko zadovoljstvo, kada sam dobio poziv da dođemo u Srbiju, koja će imati priliku da bude domaćin WORLD.MINDS. Ovo je odlična šansa da srpski naučnici i drugi mislioci prenesu svoje znanje, iskustvo i ideje za novu budućnost, kako bi se sa njihovim dostignućima upoznao širi krug ljudi iz međunarodne zajednice”, istakao je Rolf Dobeli, osnivač organizacije WORLD.MINDS.\nKreiranje novih znanja i pristup najnovijim otkrićima iz čitavog sveta jeste osnov moderne ekonomije, naučnog, društvenog i kulturnog napretka i jačanja konkurentnosti jedne države. Zbog toga je Vlada Republike Srbije pokrenula partnerstvo sa prestižnom švajcarskom organizacijom koja će pomoći da u našu zemlju dovedemo najumnije ljude današnjice i pružimo priliku domaćim stručnjacima da sa njima razmene iskustva i predstave svoja dostignuća.\nTAGS: PlezirPlezir magazinRičard BrauningWORLD.MINDSWORLD.MINDS konferencija\nNedelja italijanske kuhinje u znaku…\nBRITKO PERO/HRABRA GLAVA – ARGULA…\nBorbena heroina Harijet Tabman\nOdržan prvi IQ Party u…\nTijana Tripković: Žena koju crtam…\nMoje eko navike: Jelena Karović\nPlezir leksikon: Maša Seničić


Samsung Galaxy A12 4GB/64GB beli mobilni telefon cena, cene Srbija, prodaja Beograd Novi Sad Niš\nSamsung Galaxy A12 4GB/64GB beli mobilni telefon cene\ncena od 20.380,00 do 22.680,00 din | prodavnica (14)\nEPonuda nije internet prodavnica već Vam omogućava da brzo i lako nađete Samsung Galaxy A12 4GB/64GB beli mobilni telefon po najjeftinijoj ceni. Naš cilj je da kupci budu što bolje informisani o ponudi Samsung Galaxy A12 4GB/64GB beli mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Samsung Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung Galaxy A12 4GB/64GB beli mobilni telefon sa PRODAVCEM. EPonuda ne može da garantuje potpunu tačnost specifikacije i slika za Samsung Galaxy A12 4GB/64GB beli mobilni telefon. Pre kupovine, podatke za Samsung Galaxy A12 4GB/64GB beli mobilni telefon proverite na sajtu PROIZVOĐAČA.


U Srbiji registrovano preko 300 radio stanica - Društvo - Dnevni list Danas\nPočetna » Društvo » U Srbiji registrovano preko 300 radio stanica\nU Srbiji registrovano preko 300 radio stanica\nMinistarstvo kulture i informisanja povećalo je budžet za sufinasiranje medijskih sadržaja za 2019. godinu namenjen radiju na 30 miliona dinara i nastojaće da se taj iznos povećava svake godine, navodi se u saopštenju.\n0Piše: Danas Online 12. februara 2019. 15.27 Izmenjeno: 15.58\nPovodom Svetskog dana radija, koji se obeležava 13. februara, Ministarstvo kulture i informisanja ističe da taj elektronski medij zauzima jedno od najznačajnijih mesta u informativnom sistemu Srbije, kao i da postoji mogućnost za dalje unapređivanje.\n„Ministarstvo želi da doprinese podizanju kvaliteta radio programa i da pomogne da se ti programi dalje razvijaju i unapređuju u skladu s vremenom u kojem živimo“, ističe se u saopštenju.\nU našoj zemlji registrovano je više od 300 radio stanica, od kojih većina ima lokalne i regionalne frekvencije.\nSvetski dan radija utvrdio je Unesko 2011. godine pošto je 13. februara 1946. godine prvi put emitovan program Radija UN. Cilj tog praznika je, između ostalog, promocija ovog elektronskog medija i svih mogućnosti koje pruža.\nMediji, Ministarstvo kulture i informisanja, radioBeograd\nMinistarstvo negiralo da je odbilo isti medijski projekat dva puta\nMinistarstvo kulture bi da deli pare bez kontrole\nMinistarstvo o izložbi u Parizu: Ako se potvrde navodi o cenzuri, sankcionisati odgovorne


Veče trube uz Dejana Petrovića | Novosti.rs\nVeče trube uz Dejana Petrovića\n10. 11. 2011. u 06:59\nU Sava centru u četvrtak veče održava se koncert Dejana Petrovića i „Big benda“\nMAJSTOR trube Dejan Petrović sa svojim „Big bendom“ održaće u četvrtak veče prvi koncert u beogradskom Sava centru. Višestruki pobednik Sabora u Guči ističe da će posetioci uživati u tročasovnom spektaklu koji će biti obogaćen različitim muzičkim žanrovima. Prvi deo koncerta biće posvećen srpskoj tradicionalnoj muzici, u drugom će nastupiti gosti (Sergej Trifunović, Skaj Vikler, Zvonimir Đukić Đule iz grupe „Van Gog“, Tijana Dapčević, Boki Milošević i ansambl „Kolo“) dok će u završnici večerašnjeg nastupa slavni trubač sa bendom svirati obrade domaćih i stranih hitova.\n- Sve je spremno za nastup, koji će od početka do kraja biti nabijen dobrom energijom i emocijama - rekao nam je Dejan Petrović, koji je dve godine zaredom na Saboru u Guči osvojio „Zlatnu trubu“ našeg lista. - Jedna od mojih najvećih želja je bila da nastupim u Sava centru i siguran sam da ćemo večeras podjednako uživati i publika i mi.\nPosle beogradskog koncerta, Dejana Petrovića očekuje još jedan značajan nastup. Najmlađi majstor trube sa „Big bendom“ nastupiće 22. i 23. novembra u Evropskom parlamentu u Briselu, gde će, u okviru kampanje „Moja zemlja - moje putovanje“, predstavljati Srbiju.\n- Sigurno ćemo prezentovati Srbiju na najbolji način - rekao je Dejan Petrović. - To što sviramo deo je naše muzičke tradicije i ovo je prava prilika da pokažemo ono što je autentično iz Srbije.


Univerzitet u Kragujevcu razvija softver za praćenje virusa Korona - vesti - srp\nUniverzitet u Kragujevcu razvija softver za praćenje virusa Korona\nSrpski naučnici u saradnji sa kolegama na Harvardu rade na predviđanju toka infekcije virusom korona kompjuterskom simulacijom, a rukovodilac Centra za bioinženjering i rektor Univerziteta u Kragujevcu Nenad Filipović kaže da je cilj da se predvidi individualna terapija i da se pomogne lekarima u procesu lečenja pacijenata.\n"Imamo jednu direktnu vezu između medicine i inženjerstva u smislu da koristimo najnovije tehnologije algoritama i kompjuterskih simulacija da bismo mogli da predvidimo razvoj bolesti i ukoliko to uspemo, u mogućnosti smo da predupredimo neželjene posledice", napominje Filipović za TV Prvu.\nKako kaže, kada se dobije čitav niz podataka koji govori o kliničkoj slici pacijenata, onda se ti podaci smeštaju u kompjuter sa odgovarajućim algoritmima, kako bi se simulirao dalji razvoj bolesti. "Konkretno, ako primetimo kod pacijenata da odgovarajući deo organa počinje da ne funkcioniše, onda možemo da reagujemo sa odgovarajućom terapijom", ističe Filipović.\nFilipović precizira da je svrha da se dođe do centralne baze koja će za veliki broj pacijenata moći da proceni razvoj infekcije Kovidom-19, ističucći da je u čitav proces uključen znatan broj istraživača iz Kragujevca i sa Harvarda.


Pravna procedura završena, sledi opremanje aerodroma “Morava” – INFO PLUS\nHome > Društvo > Pravna procedura završena, sledi opremanje aerodroma “Morava”\nKraljevo će posle Beograda i Niša biti treći grad sa međunarodnim aerodromom u Srbiji, rekla je ministarka građevinarstva, saobraćaja i infrastrukture Zorana Mihajlović, tokom posete aerodromu “Morava” u Lađevcima.\nMinistarka je zajedno sa ministrom odbrane Aleksandrom Vulinom svečano otkrila tablu na kojoj piše “Međunarodni aerodrom Morava Kraljevo” i prisustvovala je potpisivanju zapisnika o pregledu i stanju nepokretnosti aerodroma “Morava” koji su potpisali direktor preduzeća “Aerodromi Srbije” Zoran Pavlović i komandant 98. vazduhoplovne brigade pukovnik Dejan Vasiljević.\n“Kocka je bačena. Konačno smo napravili one najvažnije korake u birokratiji i administraciji i možemo slobodno da kažemo da aerodrom jeste mešovit. Sada radimo dalje. Mi sada ulažemo 8,5 miliona evra u sve ono što je potrebno za aerodrom i nadamo se da će 28. juna prvi avioni tipa boing 737 moći da polete i da slete,” rekla je ministarka.\nOna je naglasila da je to samo prva faza u razvoju aerodroma i da je jako važno da on ne bude samo putnički već i kargo, kako bi se obezbedio brz izvoz robe koju ovaj region proizvede.\nMinistar Vulin ističe da će Kraljevo moći bolje da se poveže sa svetom i svet će bolje da upozna Kraljevo, a 98. vazduhoplovna brigada će nastaviti da nesmetano čuva nebo nad Srbijom.\n“Već se polako izgubila vera da će se ovo desiti, ali mi smo Vlada koja ispunjava obećanja i predsednik Vučić je bio veoma jasan da aerodrom u Kraljevu, na zadovoljstvo svih Kraljevčana, mora da bude otvoren i spreman za civilni saobraćaj,” ističe Vulin.\nDo otvaranja aerodroma predstoji da se raspišu tenderi i nabavi potrebna oprema kako bi aerodrom dobio sve neophodne međunarodne sertifikate.\n1 400 000 evra biće uloženo u nabavku svetiljki za noćno letenje koje će biti postavljene duž piste i koje će unaprediti uslove za bezbedno letenje i vojnih vazduhoplova.\n600 000 evra će koštati sistem koji omogućava prilaz avionima u uslovima smanjene vidljivosti a oko 700 000 evra biće uloženo u proširenje piste kako bi avioni mogli da naprave krug i parkiraju se ispred zgrade terminala, bez korišćenja vojnog dela aerodroma.\nPotrebno je, kako je saopšteno, i dodatno opremanje putničkog terminala gde nedostaju čeking šalteri, trake za transport prtljaga, vozila koja prate sletanje aviona i slično.\nKako je aerodrom “Morava” namenjen za međunarodni saobraćaj neophodno je da postoji i carina i granična policija, a do njegovog otvaranja, kako je najavljeno, biće obučeno i zaposleno oko pedeset ljudi.\nPre obilaska aerodroma ministarka Zorana Mihajlović imala je sastanak sa načelnikom Raškog upravnog okruga Nebojšom Simovićem i gradonačelnikom Kraljeva dr Predragom Terzićem gde je bilo reči i o drugim strateški važnim investicijama za ovaj deo Srbije, kao što su izgradnja Moravskog koridora i dela autoputa do Sjenice.


Nacionalni okvir kvalifikacija | UNIVERZITETI U SRBIJI\nmilosdns 29/06/2015\t No comments\nNacionalni okvir kvalifikacija u Srbiji- uspostavljanje komunikacije između obrazovanja i tržišta rada\nMinistar prosvete, nauke i tehnološkog razvoja dr SrđanVerbić na konferenciji “Nacionalni okvir kvalifikacija u Srbiji-uspostavljanje komunikacije između obrazovanja i tržišta rada”, rekao je da Nacionalni okvir kvalifikacija (NOK) verovatno najvažniji preduslov za strane investicije u Srbiji. On je istakao da Ministarstvo prosvete jeste nosilac projekta izrade Nacionalnog okvira kvalifikacija, ali i naveo “da tim poslom ne treba da se bavi samo ministarstvo, već moraju da budu uključeni i drugi subjekti”.\nMinistar Verbić je rekao da je Ministarstvo već nekoliko godina posvećeno procesu izrade NOK-a i naveo da je završeno oko 40 odsto tog posla.\nPrema njegovim rečima, poslodavci i investitori žele da vide kvalifikacije, šta neko ume i zna da uradi.\n“Kada budemo završili Nacionalni okvir kvalifikacija svaki poslodavac će znati šta znači koja diploma i ko šta zna. Takođe, tada će socijalni partneri mnogo bolje moći da zaštite profesije”, rekao je Verbić.\nGovoreći o saradnji privrede i škola rekao je da bi bilo dobro da svaka škola ima partnera ili pokrovitelja koji će da učestvuje na primer u troškovima prevoza učenika, obezbeđivanje udžbenika…\nPodsetivši da je donet zakon koji uređuje obrazovanje odraslih, ministar je ocenio da je potrebno da se poveća broj organizacija koje učestvuju u sticanju kvalifikacija i pristalica teze da civilni sektor treba da bude nosilac neformalnog učenja, jer je, kaže, fleksibilniji i dinamičniji od formalnog, koji ne može da održi korak u oblasti obrazovanja odraslih.\nPredsednik Nacionalnog saveta za visoko obrazovanje Dejan Popović rekao je da je Nacionalni okvir kvalifikacija karika koja nedostaje u ispunjavanju bolonjskog procesa, te konstatovao da Univerzitet treba da pokaže spremnost da otvoreno i fleksibilno pristupi tim dešavanjima.\n“Moramo posmatrati stvari ne samo u okviru Srbije nego evropski, kao i da vodimo računa kako da naše kvalifikacije budu prepoznate drugde, ali i da prepoznamo kvalifikacije drugih na srpskom tržištu”, istakao je Popović i upozorio na problem nivoa kvaliteta diploma koje dolaze iz drugih sredina, zbog čega smatra da kvalitet diploma treba da bude jedan od ciljeva.\nZa rešavanje problema visoke stope nezaposlenosti u Srbiji neophodna je saradnja sektora obrazovanja i tržišta rada, izjavio je šef Delegacije Evropske unije u Srbiji Majkl Davenport, dodajući da je EU do sada uložila oko 100 miliona evra u obrazovanje i zapošljavanje u Srbiji kroz nabavke, tehničku pomoć i infrastrukturu.\n“U Srbiji vlada velika nezaposlenost. Tržište rada nema dovoljan broj kvalitetno obrazovane radne sange tako da je neophodna dodatna obuka. Da bi se prevazišao problem potrebno je delovanje oba sektora, obrazovanja i tržišta rada”, rekao je Davenport. On je konstatovao da Nacionalni okvir kvalifikacija predstavlja način da se odrede i popišu znanja i veštine, koje su potrebne za određeno zanimanje, kao i da obezbeđuje bazu za povezivanje odnosa između zanimanja iz različitih sektora.\n“S obzirom na to da se tržište rada sastoji od mnoštva sektora, za Srbiju je veoma važno da se formira što veći broj sektorskih veća da bi mogli uspešno da rade na NOK”, poručio je Davenport.\nPrema njegovim rečima, povezivanje sistema obrazovanja i tržišta rada predstavlja izazov ne samo za Srbiju već za sve zemlje članice EU u kojima vlada visoka stopa nezaposlenosti, a Srbija je postigla veliki napredak u podizanju nivoa svesti u toj oblasti.\n“Kroz projekte posvećene srednjem i stručnom obrazovanju održavali smo rad na NOK, koji je u tesnoj vezi sa osiguranjem i obezbeđivanjem kvaliteta u nastavi, čiji je cilj da obezbedi dobro obučenu radnu snagu”, rekao je šef Delegacije EU i dodao da će Unija nastaviti da sarađuje sa Ministarstvom prosvete po tom pitanju.\nIstakao je i neke specifičnosti NOK, između ostalog to što su od početka uredno razvijana dva okvira, okvir za visoko obrazovanje i drugi za douniverzitetsko obrazovanje, navodeći da se očekuje da dođe do spajanja i usaglašavanja ta dva okvira kroz tekuće projekte.\n“Okvir koji sada razvijate ima zajedničke principe sa evropskim okvirom kvalifikacija. Cilj projekta je da što bolje približi svima koji se bave obrazovanjem, naukom, zapošljavanjem i ekonomijom, kao i da shvate važnost i potencijal NOK, koji treba da omogući veću zapošljivost i kvalitetno obučenu radnu sangu”, rekao je Davenport, dodajući da oko 65 odsto stranih investicija potiče iz zemalja-članica EU, “što je najveći potencijal daljih investicija EU. Ako Srbija želi da iskoristi taj potencijal, mora da ima radnu snagu koja će na tržištu biti potrebna.”\nTekst je je preuzet sa sajta Ministarstva prosvete, nauke i tehnološkog razvoja gde ga možete pročitati u celosti.


Štab: Neophodna jača mehanizacija - Svrljiske novine\nŠtab: Neophodna jača mehanizacija\nNa današnjem Štabu za vanredne situacije opštine Svrljig podnešeni su jučerašnji izveštaji sa terena. Situacija je nepromenjena, snežnih nanosa još uvek ima a sela su i dalje zavejana.\nRečeno je da su u toku noći formirani nanosi u visini od jednog metra ali da je čišćenje otežano zbog nedostatka mehanizacije. Komandant štaba, Milija Miletić, odmah je naložio da se kontaktira Regionalni štab za vanredne situacije uz sugestiju da se iz Svrljiga povuče mehanizacija koja nema efekta i ostvarneog rezultata na terenu.\n– Održavanje puteva nije moguće lakim mašina jer je stanje u našoj opštini i dalje ne promenjeno. Mašine koje su trenutno u selima ne postižu dobar efekat, skoro nikakav, pa smo danas od Regionalnog štaba za vanredne situacije zatražili pomoć u dopremanju jače mehanizacije , rekao je Miletić.\nSvoj izveštaj podneo je i direktor svrljiškog Doma zdravlja, Dragan Budimović koji je rekao da je uz pomoć vatrogasno sapsilačke ekipe sinoć uspešno evakuisan i zbrinut jedan pacijent iz sela Drajinac , koji je rano jutros prebačen na niškoj klinici. Još jedna intervencija, u teškim uslovima, odigrala se na seoskom putu prema selu Varoš. Medicinske službe nisu uspele da probiju smetove i stignu do pacijenta pa je na današnjem sastanku naloženo da se to učini novopristiglim motornim sankama još u toku dana.\nŠtab je dobio informaciju da je pomoć pristigla i od jedne Nevladine organizacija iz Niša. Dopremljeno je 60 paketa sa hranom i osnovnim životnim namirnicama, tako da će se organizovanom akcijom ove potrebštine podeliti najugroženijim žiteljima.\nPrevPrethodnaStigle motorne sanke\nSledećaPrvi deo pomoći za najugroženijeNext


Snouden našao posao u Rusiji – mojKontakt portal – Radio Televizija Kontakt\nKučerena je to izjavio povodom današnjeg objavljivanja nove Snoudenove fotografije na popularnom ruskom vebsajtu Life News. Na snimku koji je objavio Life News, a koji je napravljen u septembru, prikazan je Snouden kako se vozi u čamcu rijekom Moskvom, a u pozadini se vidi Hram Hrista Spasitelja.\nPo riječima advokata, Snouden sasvim mirno šeta ruskom prestonicom, ali je i dalje tajna gdje on živi.\n“On mirno šeta prestonicom, njemu je interesantna Rusija i njena kultura. Njegove posjete Kremlju i muzejima drugih gradova govore koliko on voli Rusiju i koliko mnogo želi da sazna više o njoj”, rekao je Kučerena za Life News i dodao da Snouden slobodno može da se kreće Rusijom kuda želi i da je to njegova lična stvar.\n“Snouden će i sam uskoro početi da zarađuje novac u Rusiji, jer će 1. novembra stupiti na rad u jednoj od najvećih kompanija za podršku najvećeg sajta. To je rad u oblasti informacionih tehnologija, pitanje njegovog posla je riješeno”, predočio je Kučerena. Po njegovim riječima, kompanija u kojoj će raditi Snouden nije državna, s obzirom da on ne može da radi za rusku državu.\nPrema riječima advokata, Snouden nastavlja s učenjem ruskog jezika koje je počeo još dok je boravio na aerodromu Šeremetjevo i pošto je veoma prilježan, dosta je naučio.\nPočinje kontrola vozila za zimske uslove vožnje


NACIONALNI KONVENT O EU: Neusklađenost sa zakonodavstvom Evropske unije u oblasti privremenog zapošljavanja\nU Beogradu je održan sastanak Radne grupe 17 za Poglavlje 2 i Poglavlje 19 Nacionalnog konventa o Evropskoj uniji. Koordinator Radne grupe 17 NKEU je Fondacija Centar za demokratiju. Sastanak je ispred Fondacije Centar za demokratiju otvorila Nataša Vučković.\nPrvi deo sastanka odnosio se na privremeno zapošljavanje. Prof. dr Maja Jandrić sa Ekonomskog fakulteta u Beogradu i Đorđe Krivokapić iz SHARE Fondacije predstavili su rezultati istraživanja "Profil radnika zaposlenih preko agencije za privremeno zapošljavanje", kao autori istraživanja.\nProcenat radnika koji su zaposleni preko agencija za privremeno zapošljavanje sličan je u Srbiji i Evropskoj uniji, a iznosi oko 2% od ukupnog broja zaposlenih za platu. Prof. dr Mario Reljanović sa Pravnog fakulteta Univerziteta Union dao je kratak osvrt na rezultate istraživanja iz ugla pravne nauke. On je naglasio da je najveći problem u oblasti privremenog zapošljavanja neusklađenost sa zakonodavstvom Evropske unije i nepostojanje normativnog okvira uopšte.\nDrugi deo sastanka posvećen je rezultatima istraživanja "Statistika i dostojanstven rad – Kritička analiza političkog tumačenja statistike rada", koje je predstavila Sarita Bradaš kao autorka istraživanja, a nakon prikaza sažetka i nekoliko komentara koje je dala prof. dr Ksenija Petrovar. Sarita Bradaš iznela je značajne komparativne statističke podatke o zaposlenosti u Srbiji i Evropskoj uniji. Govorila je i o trendu smanjenja nezaposlenosti nisko kvalifikovanih radnika u Srbiji, kao i o suprotnom trendu porasta nezaposlenosti visoko kvalifikovanih radnika.\nIzvor: Vebsajt Evropskog pokreta, 20.06.2017.


Broj takvih izjava američkog predsednika porastao je nakon izbijanja epidemije korona virusa, a reč je o tvrdnjama vezanim za Kovid 19, reakcijama njegove administracije na epidemiju , kao i izjavama koje se odnose na ono što tek predstoji.\n1. „Niko nije znao da će izbiti pandemija ili epidemija tolikih razmera“\nTramp uporno izražava čuđenje zbog razmera epidemije, kako u svetu, tako i u SAD.\n- Rekao bih da je to nešto što je iznenadilo ceo svet. Niko nije znao da će izbiti pandemija ili epidemija ovolikih razmera – rekao je Tramp na konferenciji za štampu ranije ovog meseca.\nDrugom prilikom, Tramp je rekao:\n- Mislim samo da je to nešto... za šta nikada ne biste pomislili da će se desiti.\nMeđutim, postoje dokazi da je Trampova administracija bila upozorena na mogućnost pandemije i opasnost po Amerikance, te da je dobila plan za delovanje protiv nje, koji je odmah odložila u fioku.\nPrema pisanju lista „Politiko“, Savet za nacionalnu bezbednost razradio je za vreme vladavine Baraka Obame „spisak scenarija za borbu protiv pandemije“, koji obuhvata savete za praćenje novih virusa, efikasno sprovođenje testiranja i ukazuje na neophodnost da se naprave zalihe za slučaj opasnosti. „Politiko“ navodi da je Trampova adminsitracija obaveštena o tome kad su preuzeli vlasti, ali da je spisak scenarija „bačen u fioku“.\n2. „Nestaće. Jednog dana će nestati kao nekim čudom.“\nU februaru američki predsednik je izajvio da će virus „možda nestati. Videćemo šta će se desiti. Niko stvarno ne zna.“ On je takođe predvideo da da će virus nestati.\n- Jednog dana će nestati kao nekim čudom.\nOvakav stav su više puta opovrgavali zdravstveni stručnjaci, koji su predvideli nagli rast infekcije Kovidom 19, ukazujući na to da on može da se ublaži samo izbegavanjem velikim okupljanja i merama izolacije.\n3. „Svako kome treba test dobiće test. Mi, oni su tamo. Oni imaju testove. A testovi su odlični.“\nTramp potpuno neosnovano tvrdi da je SAD obavila odličan posao kada je reč o testiranju na korona virus. Još u januaru predsednik je izjavio da je situacija „potpuno pod kontrolom“ , a samo šest nedelja kasnije Sjedinjene Države postale su novi globalni centar pandemije.\nIstina je da se zdravstvene ustanove suočavaju sa ozbiljnom nestašicom kompleta za testiranje na korona virus, a situacija se dodatno pogoršala zbog greški u sistemu za testiranje i ograničenja kada je u pitanju testiranje. Velika nesrazmera se pojavila zbog toga što bogati i slavni mogu da dobiju testove, nasuprot ostalima, piše „Gardijan“.\n- Nemamo dovoljno testova danas da bismo odgovorili na potrebe koje očekujemo – priznao je potpredsednikMajk Pens.\n4.„Oduvek sam znao da je ovo realno, ovo je pandemija. Osetio sam da je to pandemija mnogo pre nego što je proglašena pandemija. Oduvek sam smatrao da je to veoma ozbiljna stvar“\nKao što je to slučaj sa većinom njegovih izjava, tvrdnja američkog predsednika da je oduvek ozbiljno shvatao pandemiju kosi se sa nejgovim ranijim komentarima. Možda je najsramnija njegova izajva posle svega to glasi: „Uopšte se ne osećam odgovornim“, nakon što su ga pitali o neodlučnoj američkoj reakciji na krizu.\nPredsednik je uporno oduzimao značaj opasnosti od Kovida 19,a zabrinutost zbog krize je kritikovao kao „prevaru“, što je dovelo do toga da su se zaraženi Amerikanci iskrcali sa kruzera i prouzrokovali širenje zaraze. Povrh svega, dok su se zaraza širila Amerikom, tvrdio je da je samo nekolicina Amerikanca dobila korona virus.\n5. Amerikancima će biti dostupne „vakcine, mislim, vrlo brzo“\nNa sastanku sa šefovima farmaceutskih kompanija i zvaničnicima sistema za javno zdravlje, Tramp je izjavio da će „u narednih nekoliko meseci“ biti dostupna vakcina protiv Kovida 19. Aleks Azar, američki ministar za zdravlje i socijalna pitanja, na to je istakao: „Nećete imati vakcinu. Imaćete testiranje vakcine.“\nDr Entoni Fauci,direktor američkog Nacionalnog Iinstituta za alergijske i infektivne bolesti“ i drugi koji su prisustvovali sastanku potvrdili su da prvo moraju da se obave klinička ispitivanja – uobičajena praksa pre registrovanja svake novu vakcinu – te da se u skladu s tim može očekivati da će vakcina biti dostupna za godinu dana ili 18 meseci.\nIako su mu sve to rekli, Tramp je mitingu u Severnoj Karolini drugog marta izjavio da ćemo imati vakcinu „relativno brzo“.


Regionalni IT centar - Veselin Jevrosimović\n2009 - Feb - 08\nProšle nedelje imao sam veliku čast i zadovoljstvo da budem deo malobrojne srpske delegacije na poznatom godišnjem sastanku Svetskog ekonomskog foruma. Forum je neprofitna organizacija posvećena unapređenju stanja čovečanstva, osnovana još 1971. godine, a čini je 1000 kompanija članica, listom globalnih multinacionalki sa prometom od preko pet milijardi dolara. Godišnji skup Svetskog ekonomskog foruma okuplja svega oko 2000 najuglednijih lidera iz sveta politike, biznisa, nevladinih organizacija, religije i novinarstva koji u tih nekoliko dana razmenjuju svoja iskustva o najznačajnijim aktuelnim pitanjima, uključujući ekonomiju, očuvanje životne sredine, zdravstvenu zaštitu, siromaštvo, konflikte, tehnološki razvoj i druge probleme sa kojima se suočava čovečanstvo. O tome da svetska poslovna, politička i intelektualna elita vidi Srbiju kao važan regionalni centar govori i činjenica da smo mi jedina od svih zemalja u okruženju koja je imala svoje predstavnike, ali je ipak osnovna poruka koja nam je poslata iz Davosa da moramo mnogo više da poradimo na razvoju infrastrukture.\nPetodnevni skup u Davosu se sastoji od maratonskog niza formalnih (preko dve stotine) i neformalnih sastanaka i panela. Glavna tema ove godine, sasvim očekivano, bila je aktuelna ekonomska kriza, a indikativan je bio i izostanak većeg broja predstavnika bankarskog sektora. Većina učesnika se slaže da potpuni izlazak iz krize ne treba očekivati u narednih tri do pet godina, ali da mnogo može da se uradi na ublažavanju njenih posledica i pripremama za period nakon krize. Takođe, opšti je stav da je neophodno povećati brzinu reakcije, ujediniti snage i unaprediti koordinaciju. Posebno je interesantan odnos prema našoj zemlji, pogotovo u oblasti informacionih tehnologija i telekomunikacija (ICT) jer je Forum poznat po ulaganju u tehnološki napredak. Iz razgovora sa predstavnicima velikih svetskih kompanija kao što su EMC, AT&T, Microsoft, HP i drugi, ali i instituta i konsultantskih kuća poput slavnog MIT-a (Massachusetts Institute of Technology) ili BCG-a (Boston Consulting Group), mogu da zaključim da se na Beograd gleda kao na regionalni ICT centar, da smo zemlja u ekspanziji i da će taj zamajac privući strane investitore koji će pre odlučiti da ulažu u narastajuće tržište nego u razvijene zemlje koje stagniraju. Ipak, još uvek pripadamo nerazvijenim zemljama kada su u pitanju tehnologija i infrastruktura. Strane investicije neće izostati, ali i sami moramo mnogo više da ulažemo u puteve, železnice, telekomunikacije, elektroenergetski sistem… Očekivanih rast IT tržišta od oko 18% godišnje obećava, ali je to još uvek daleko od brzine kojom bismo mogli da se razvijamo.\nZa kraj jedna zanimljivost. Desilo se sasvim slučajno da smo se našli za istim stolom i u prijatnom neobaveznom razgovoru od nekih dvadesetak minuta proveli vreme sa Bilom Gejtsom. Prijatno sam se iznenadio što on poznaje prilike u sektoru informacionih tehnologija u Srbiji, ima samo reči hvale o Majkrosoftovom razvojnom centru u Beogradu i našim mladim IT stručnjacima, a rado se i sa velikim žaljenjem seća svog kratkotrajnog poznanstva i saradnje sa pokojnim premijerom Zoranom Đinđićem. Očigledno je da naša zemlja ima potencijal da zauzme mesto na mapi modernih zemalja sposobnih da ovladaju veštinama potrebnim za ulazak u digitalno doba i ekonomiju znanja. Međutim, na tom putu nas čeka još mnogo koraka i neophodno je da uradimo sve što je u našoj moći da privučemo strane investitore, unapreedimo infrastrukturu, ali i ulažemo u razvoj i zadržavanje telenata.


Barometar: Brinu nezaposlenost i korupcija na Balkanu - Dnevni list Danas\nPočetna » Novo » Svet » Barometar: Brinu nezaposlenost i korupcija na Balkanu\nBarometar: Brinu nezaposlenost i korupcija na Balkanu\nSavet za regionalnu saradnju predstavilo je danas u Briselu Balkanski barometar za 2017. godinu – istraživanje mišljenja građana i privrednika o situaciji u regionu, a koji beleži da nezaposlenost ostaje glavna briga građana, iako više većih ekonomija u regionu pokazuje znakove ekonomskog oporavka, i da zabrinjava da je veća strepnja zbog korupcije.\n0Piše: FoNet 09. oktobra 2017. 20.09\nIlustracija Foto: FreeImages / Svilen Milev\nU Barometru od 2015. godine 15 odsto ispitanika ocenilo je korupciju kao jedan od glavnih problema regiona, dok je već godinu dana kasnije ova brojka porasla na 27 odsto.\nOve godine 32 odsto anketiranih navelo je korupciju kao najveći problem, rekao je Goran Svilanović, Generalni Sekretar Saveta za regionalnu saradnju.\n„Povećanje ekonomskog rasta u privredama u regionu sa sobom je donelo optimističniji pogled na budućnost, koji sada treba pratiti odlučnim aktivnostima vlada“, rekao je Svilanović.\nIako nije novost, kako je rekao, da je pred regionom mnogo posla, Svilanović je istakao nadu da će nalazi Balkanskog barometra pomoći u utvrđivanju podsticajnih programa za dalji rast u regionu.\nUprkos iskazanoj podršci evropskoj integraciji, skepticizam u pogledu kratkoročnih i srednjoročnih izgleda regiona za pridruživanje je i dalje široko rasprostranjen, sa 23 odsto ispitanika koji su rekli da veruju da do članstva u EU nikada neće doći, pokazuje Barometar.\nMaciej Popovski, zamenik generalnog direktora za evropsku politiku susedstva i pregovore o proširenje ponovio je spremnost Evropske unije da nastavi da podržava proces proširenja, što predsednik Junker jasno i nedvosmisleno poručuje Zapadnom Balkanu.\nUvek je dobro proveriti situaciju na terenu i čuti mišljenja građana i poslovne zajednice u regionu. Svedoci smo da su pozitivna dešavanja otvorila prostor za optimizam. Samit u Trstu je bio još jedan stimulans tom okruženju, ocenio je on.\nPredstavljajući glavne nalaze stavova i očekivanja ekonomija Zapadnog Balkana, Vladimir Gligorov, istraživač na Institutu za međunarodne ekonomske studije u Beču, naglasio je da se privrednici i dalje bore sa onim što vide kao složeno oporezivanje i nepovoljan poslovni ambijent uz nepredvidiv pravni sistem.\n„62 pdsto poslovnih ljudi u regionu vide pokretanje vlastitog posla u mestu u kome žive kao veoma teško ili teško. Više od polovine, 51 odsto, veruje da bi unapređenje puteva imalo najpozitivniji uticaj na njihovo poslovanje“, rekao je on.\nIako se 56 pdsto ispitanika slaže da vlasti uzimaju u obzir njihove potrebe, mada samo u ograničenoj meri, pozitivno je što se belži smanjenje broja ispitanika koji smatraju da ih vlasti ignorišu, pad sa 38 odsto iz 2015. godine na 30 odsto, rekao je Gligorov.\nPredstavljanje Balkanskog barometra 2017 je organizovao Savet za regionalnu saradnju u saradnji sa Centrom za evropske politike, nezavisnom ekspertskom organizacijom.\nTrećim izdanjem Barometra bilo je obuhvaćeno 8.000 građana i 1.600 preduzeća, podseća se u saopštenju.


Novi Sad se predstavio u UN kao Omladinska prestonica – SveVesti.net\nNovi Sad se predstavio u UN kao Omladinska prestonica\n“EKOSOK Forum mladih je mesto na kome se okupljaju svi oni koji se bave omladinom u celom svetu, razmenjuju ideje i uspostavljaju saradnju. Zbog toga je važno što je OPENS već nekoliko godina tu, što smo relevantni na polju omladinske politike, što predstavljamo Novi Sad i Omladinsku prestonicu, što smo pokazali i u prethodnom period da saradnje koje su se uspostavile na ovom mestu su se ostvarile u Novom Sadu u vidu projekata i službenih poseta mladih iz čitavog sveta”, objašnjava koordinator OPENS2019, Vukašin Grozdanović.\nPod nazivom “Omladinske prestonice kao pozitivan model omladinske participacije” održan je panel u okviru zvaničnog programa Foruma mladih uz podršku i prisustvo ambasadora Srbije u UN Milana Milanovića i ministra omladine i sporta Vanje Udovičića.\n“Mi smo ovde da vas podržimo da svoju energiju i znanje uložite u lični razvoj, ali i u napredak čitavog društva. Mladi bi trebalo da budu u vrhu naših prioriteta, radićemo sa vama i za vas, ali predlažem da ne čekate druge, već da sami kreirate budućnost, jer vi ste naša budućnost, ali i sadašnjost”, rekao je Udovičić.\n“Pokazali smo danas na panelu dobru sinergiju između lokalnih, regionalnih i republičkih vlasti. Prezentacija, ojačavanje i umrežavanje sa drugim omladinskim organizacijama i to na svetskom nivou, kao i niz bilateralnih sastanaka koje imamo poslednjih nekoliko dana, pokazuju koliko je Novi Sad zaista pokazatelj primer dobre prakse i to ne samo u Srbiji”, rekao je član gradskog veća Novog Sada zadužen za sport i omladinu, Ognjen Cvjetićanin.\nDrugog dana Foruma, na centralnoj sednici, priliku da se obrati imao je i ministar Udovičić, koji je poručio da su Nacionalna strategija za mlade u Srbiji od 2015. do 2025. i Zakon o mladima doneti u partnerstvu sa omladinom i relevantnim institucijama, izvedeni projekti finansijski su podržani svake godine od strane Ministarstva omladine i sporta i u potpunosti usaglašeni sa Ciljevima održivog razvoja omladinske Agende 2030. Ujedinjenih nacija.\nOvogodišnji EKOSOK forum mladih održava se pod sloganom “Mladi: Osnaženi, uključeni i jednaki” i posvećen je ulozi mladih u ostvarivanju Ciljeva održivog razvoja – smanjenju siromaštva, posledica klimatskih promena i nejednakosti među ljudima.\nPrevious Udovičić na forumu u UN: Mladi da veruju u sebe i vredno rade\nNext Takmičenje školskih horova “Ruska pesma”


22.08.2019 u 15:41\nNevreme u Poljskoj, ima mrtvih i povređenih\nVARŠAVA – Nekoliko osoba je poginulo, a desetak povređeno u Poljskoj u snažnom nevremenu koje je danas pogodilo Tatre, planinski venac na granici sa Slovačkom, prenosi Tanjug. Kako je javila privatna stanica TVN24, spasilačke ekipe su se uputile na vrh Gevont gde je grupu turista, među kojima ima i dece, udario grom. Spasioci će helikopterom biti prebačeni na taj planinski vrh, prenosi AP.\nKako Poljska i Hrvatska zaustavljaju „odliv mozgova”\nPopularno nazvan „odliv mozgova”, to jest iseljavanje mladih visokoobrazovanih ljudi u potrazi za boljom zaradom i uslovima života, naročito pogađa države koje su na rubu EU i one koje su se nedavno pridružile ovoj zajednici. U zvaničnom istraživanju EU posvećenom ovom problemu konstatovano je da se u 2017. godini gotovo 17 miliona građana EU preselilo u druge zemlje članice EU, od čega je 32 odsto bilo starosti između 15 i 34 godine. Nemačka i Velika Britanija su označene kao dve države sa najboljim uslovima za mlade evropske državljane, dok su zemlje porekla najvećeg broja mladih u potrazi za boljim uslovim za razvoj karijere Rumunija, Poljska, Italija i Portugalija. Hrvatska je takođe jedna od država za koju se često kaže da se „prazni”. Visokoobrazovani mladi evropski građani su takođe\n08.08.2019 u 14:54\nPredsednik Sejma podnosi ostavku jer je vladinim avionima vozikao porodicu i prijatelje\nVARŠAVA – Predsednik Sejma poljskog parlamenta Marek Kuhćinjski saopštio je danas da podnosi ostavku zbog afere u kojoj se u poslednje dve nedelje otkrilo da je vladine avione od 2015. godine pretvorio u luksuzni ali besplatni avio taksi za svoju porodicu i prijatelje iz redova vladajuće stranke Pravo i Pravda. „Sutra ću podneti ostavku na funkciju predsednika Sejma. Broj letova koji izaziva kontroverze diktiran je velikim brojem susreta sa građanima, često u malim mestima. Ali pošto javno mnjenje negativno ocenjuje moje ponašanje neću moći dalje da obavljam funkciju predsednika Sejma”, kazao je danas na vanrednoj konferenciji za novinare Kuhćinjski, prenosi Beta. Afera nazvana „Er Kuhćinjski” izbila je pre dve nedelje kada su novinari Radija Zet i lista Gazeta viborča došli do\n18.06.2019 u 09:15\n„Gospođica” – stoti put\nPredstava „Gospođica” nastala prema istoimenom romanu Ive Andrića, u režiji i scenografiji Gorčina Stojanovića doživela je svoje stoto izvođenje na Sceni „Ljuba Tadić” u Jugoslovenskom dramskom pozorištu. Premijera ovog komada odigrana je 26. aprila 2013. godine, a rađen je prema dramatizaciji Marka Foteza iz 1962. godine, u vreme kada je Andrić bio predsednik Umetničkog saveta JDP-a. U velikom glumačkom ansamblu su Nataša Ninković, Vojislav Brajović, Nataša Tapušković, Srđan Timarov, Jasmina Avramović, Milan Marić, Marko Baćović, Vesna Stanković, Anđelika Simić, Stefan Bundalo, Dejan Dedić i Lazar Đukić. Kostimografiju je osmislila Lana Cvijanović. Dramaturg je Miloš Krečković, a koreograf Miloš Paunović. Podeljena, kao i Andrićev roman, na dva dela, sarajevski i beogradski,\n13.06.2019 u 19:13\nAmerika upućuje dodatne vojnike u Poljsku\nLOS ANĐELES - Predsednici SAD i Poljske Donald Tramp i Andžej Duda potpisali su sporazum o prebacivanju dodatnih 1.000 američkih vojnika iz zapadne Evrope u Poljsku. Vašington, međutim, nije uslišio molbu Varšave formira trajnu vojnu bazu u blizini granice Poljske s Rusijom. Tramp je dodatne vojnike, koji će se priključiti oko 4.000 vojnika, okarakterisao kao „ograničene vojne snage” i rekao da će Varšava za njih platiti, smestiti ih i izgraditi zdanja potrebna američkoj vojsci. Iako se radi o „skromnom” broju vojnika, u kombinaciji s postrojenjem za odbranu od raketa koje Pentagon uspostavlja u Poljskoj, izazvaće, kako ocenjuje „Los Anđeles tajms”, zasigurno kritike iz Rusije i optužbe da se NATO i SAD ponašaju agresivno na njenim granicama. „Savez SAD i Poljske ove\n12.06.2019 u 21:16\nTramp ponovo kaže da će se s Putinom sastati na G20 u Japanu\nVAŠINGTON - Američki predsednik Donald Tramp izjavio je u sredu da će se sastati sa svojim ruskim kolegom Vladimirom Putinom tokom samita G20 krajem juna u Japanu. „Sastaću se s Putinom na G20”, rekao je kratko Tramp u Beloj kući posle sastanka s predsednikom Poljske Andžejem Dudom. „Sastaću se s kineskim predsjednikom Sijem na G20 i s mnogim drugim liderima”, dodao je on. Republikanski milijarder i republikanski šef američke države je to već objavio u maju, ali je Kremlj tada rekao da „nema dogovora” o sastanku s Putinom. Njihov poslednji sastanak, u Helsinkiju, bio je jula 2018. Donald Tramp koji je obećao da će poboljšati odnose Sjedinjenih Država i Rusije, šokirao je američku političku klasu svojim pomirljivim tonom prema Vladimiru Putinu.\n12.06.2019 u 20:00\nAmerika šalje još 1.000 vojnika u Poljsku\nPredsednici SAD i Poljske Donald Tramp i Andžej Duda potpisaće danas u Beloj kući politički sporazum o povećanju broja američkih vojnika stalno prisutnih u Poljskoj na 6.000. „Mogu da potvrdim da su politički pregovori o jačanju američkog vojnog prisustva završeni. To je uspeh. Sporazum sadrži sve elemente koje je očekivao predsednik Duda”, rekao je šef kabineta poljskog predsednika Kšištof Ščerski. Poljski list „Đenik gazeta pravna” upozorio je, međutim, da se u Beloj kući potpisuje samo deklaracija o namerama, koja nije pravno obavezujuća, a da će konačna odluka i eventualni sporazum biti potpisani u roku od tri meseca. Poljska se nada da će se to dogoditi pre nego što Tramp poseti Varšavu 1. septembra\n04.06.2019 u 20:19\nVARŠAVA - Širom Poljske danas je obeležena 30. godišnjica prvih delimično slobodnih izbora, 4. juna 1989. kada su Poljaci glasali za disidente, sindikate Solidarnost i opoziciju za sva mesta u parlamentu koja nisu bila rezervisana za komuniste. Predsednik Evropskog saveta Donald Tusk poručio je sunarodnicima s proslave u Gdanjsku da su Poljaci veliki evropski narod, čak i onda kada nemaju sreće s vlašću u svojoj zemlji. „Želim da zahvalim svima koji su (tada) štrajkovali. Zahvaljujem i onima koji su poslednjih godina, kada je bilo potrebno izlazili na ulice da nastave delo onih koji su se izborili da imamo slobodu i nezavisnost. Svima onima koji se nisu bojali ružnih reči, mržnje u medijima. Zahvaljujući vama Poljska je i dalje najlepše mesto na Zemlji, a Poljaci su veliki, ponosan\n20.05.2019 u 21:12\nVARŠAVA - Jedna 29-godišnja žena rodila je u Poljskoj šestorke, što je prvi takav slučaj u zemlji. Bebe, od kojih su četiri devojčice, rođene su carskim rezom u Univerzitetskoj bolnici u Krakovu na jugu Poljske. Majka i novorođenčad su dobro, prenosi AP, napominjući da je verovatnoća da se rode šestorke jedan u pet milijardi. „Ovo je prvi put da se u Poljskoj rode šestorke, a to je retko i u svetu”, rekao je šef bolničkog neonatološkog odeljenja, profesor Rišard Loterbah, dodajući da je to bilo iznenađenje jer su doktori očekivali pet beba. Predsednik Andžej Duda čestitao je roditeljima i doktorima na Tviteru, dok je lokalni fudbalski klub, Krakovija, ponudio doživotne karte za njihove utakmice uz poruku da „drži palčeve” bebama, prenosi Tanjug. „Ne znamo za koga navijaju\n30.06.2022 u 20:21


Kad te zove najbolji trener - ne razmišljaš puno! Kako je Aleksa odabrao Partizan - Željko mi je predstavio projekat... 0 Podijeli Podijeli na facebook Podijeli na twitter Podijeli na viber Pošalji na mail\n06.07.2021. / 18:23\nIzvor: MN PRESS, BC Partizan TV/screenshot\nTako su crno-bijeli nakon angažovanja Kevina Pantera doveli još jedno zvučno ime. Avramović je godinama već odlično igrao u Španiji, a u Srbiju se vraća uprkos pozivu Baskonije. Kako ističe u intervjuu za klupsku televiziju, Avramović je "prelomio" nakon razgovora sa Obradovićem.\n"Prvi utisci su zaista sjajni. Poslije mnogo obavljenih razgovora sa Željkom Obradovićem shvatio sam da nigdje ne bih mogao više da napredujem kao u radu sa njim, kao u ovom projektu koji mi je predstavio. Stvarno sam duboko povjerovao u sve što je rekao", kazao je novi bek crno-bijelih Aleksa Avramović koji je u Srbiji nosio dres još Borca iz Čačka i OKK Beograda.\n"Obradović ima energiju, entuzijazam, nije mu puno trebalo da me ubijedi da napravim ovaj korak", nasmijao se srpski reprezentativac.\nIstakao je da jedva čeka da igra pred navijačima Partizana, koje je opisao kao "jedne od najboljih u Evropi", dok mu je takođe drago što nastavlja i tradiciju Čačana u crno-bijelom. Upravo je i Obradović njegov sugrađanin, a sada će zajedno sarađivati.\nAvramović dodaje da ne bježi od odgovornosti i da jedva čeka novu sezonu.\n"Dosta puta sam pričao - kada vas zove najbolji trener svijeta, zvanično najbolji ikada u Evropi, ne razmišlja se puno. On najviše košarke zna od svih ljudi koji su radili ovdje, pa se nadam da ću napredovati na invididualnom i taktičkom planu", dodao je srpski košarkaš.\nKK Partizan košarka ABA liga Evrokup Aleksa Avramović


Zahir Tanin (Foto kim.gov.rs)\nTanin je, na redovnoj sednici Saveta bezbednosti UN u Njujorku o Kosovu, rekao da je saradnja između Srpske pravoslavne crkve i kosovskih vlasti nazadovala tokom prošle godine.\n"Nerešena pitanja vezana za crkvenu svojinu i sprovođenje pravne zaštite izazvala su napetost u odnosima. I dalje dobijamo izveštaje o incidentima, uključujući krađe, u domaćinstvima koja su u vlasništvu kosovskih Srba, što izaziva zabrinutost", istakao je Tanin.\nŠef UNMIK-a je ukazao da je dijalog između Beograda i Prištine od ključnog značaja, a da njegov krajnji uspeh mora biti utemeljen u saradnji između svih lidera, širom regiona.\nTanin je rekao i da je, iako je Kosovo uspostavilo snažan zakonodavni okvir, primena tog okvira i dalje nedosledna, da je pravosudna administracija neprihvatljivo spora, a primeri političkog uplitanja svakodnevni.\n"Korupcija na mnogim nivoima povećava isfrustriranost javnosti, šteti svakodnevnom životu svih ljudi na Kosovu, smanjujući mogućnosti za ekonomski razvoj i potkopava veru u politički sistem", naglasio je Tanin.\nUpozorivši da Kosovo ove godine očekuju složeni izazovi, šef UNMIK-a se osvrnuo na protekle mesece u kojima je, kako je naveo, polarizacija kosovskog političkog pejzaža dostigla nivoe u kojima je napredak bio sprečen, a najočitiji primer je česta upotreba nasilja od strane opozicije kako bi se sprečio rad Skupštine i drugih vladinih institucija.\n"Verujem da je ovo pogodan trenutak da svi promene fokus sa političkih sukoba i usmere se na suštinska pitanja", poručio je Tanin, ističući da politički lideri treba da budu otvoreniji u traženju mogućnosti za regionu saradnju, umesto da su usredsređeni na ogranične političke interese.\n03.06.2020 U koalicionom sporazumu DSK i Srpske liste nema ZSO (357)\n04.06.2020 “Ponižavajuća poruka nove Vlade” (255)


U tri provincije raspoređena iranska Revolucionarna garda\nMohamad Ali Džafari (drugi lijevo) komandant iranske Revolucionarne garde\nIranska Revolucionarna garda raspredila je svoje snage u tri provincije da bi suzbili antivladine proteste koji se danima održavaju u gradovima širom Irana, a koji su počeli 28. decembra.\nU neredima je do utorka stradalo 22 ljudi uključujući i jednog policajca.\nProtesti su na ulice izveli mlade i nezaposlene ljude nezadovoljne ekonomskom situacijom u zemlji, a demonstranti su posebno nezadovoljni privilegijama vlasti i vrhovnog vjerskog lidera ajatolha Ali Hameneija.\nProtesti su večeras ponovo nastavljeni uprkos prijetnjama da će biti hapšeni i procesuirani na uliama Malajera u provinciji Hamadan gdje građani uzvikuju:\n"Ljudi mole, a vrhovni lider se ponaša kao Bog".\nVideo na socijalnim mrežama pokazuje demonstrante u sjevernom gradu Novšahru gdje građani uzvikuju "smrt diktatoru" što je očigledna asocijacija na ajatolaha Hamneija.\nZbog očiglednog straha da će se protesti nastaviti komandant Revolucionarne garde, general major Mohamad Ali Džafari je rekao da su oni rasporedili snage u provincijama Hamadan, Isfahan i Lorestan da bi se kako je definisao, "borili sa pobunom".\nVećina onih koji su stradali u šestodnevnim protestima su iz ovih provincija.\nRevolucionarna garda Irana je oružani štit iranske šitske teokratije, i bila je instrument represije nad velikim demonstracijama održanim 2009. nakon sumnji u izbornu krađu na predsjedničkim izborima.\nIstovremeno Reuters javlja da su tri pripadnika iranske obavještajne službe ubijena su u sukobima u zapadnom gradu Piranšaru, kako je javila novinska agencija Mehr, pozivajući se na saopštenje Revolucionarne garde.\nTri obavještajca su poginula u "sukobima sa antirevolucionarnim elementima", navodeno je u saopštenju. U saopštenju se pak ne navodi da li je sukob povezan sa antivladinim protestima.\nŠirom Irana danas u održani i provladini protesti. Državna televizija je prenosila skupove širom zemlje gdje su pristalice vlasti nosili slike ajtolaha Hamneija vrhovnog vođe zemlje od 1989.\nProvladini demonstranti su uzvikivali ljedeće parole:\n"Krv u našim venama je naš poklon našem lideru" kao i "Mi nećemo ostaviti našeg lidera samog".\nZa protivladine proteste su optužili SAD, Britaniju u Izrael, uzvikujući "pobunjenike treba ubiti " te "smrt američkim plaćenicima".\nIstovremeni je više od 100 iranskih žena aktivistkinja, među njima i dobitnica Nobelove nagrade Širin Ebadi, podržalo danas otpor protiv vlasti u saopštenju. Oni su apelovali na Teheran da poštuje volju naroda na okupljanje i slobodno iznošenje satavova, što je formalno zagarantovano iranskim ustavom.\nIranski pravosudni zvaničnik je u srijedu izjavio da je jedan evropski građanin uhapšen na antivaldinom protestima u Borudžerdu na zapadu Irana, ali nije precizirao nacionalnost uhapšene osobe.\n"Evropski građanin je uhapšen u okrugu Borudžerd....ta osoba je obučavana od strane evropskih obavještajnih službi i predvodila je napade" rekao je Hamidreza Abolhassani, šef tamošenjeg pravosuđa ta agenciju Tasnim, prenosi Reuters.\nNjemačka vlada je saopštila da protesti protiv ekonomske i političke situcije u Iranu "zaslužuju naše poštovanje".\nAmerički predsjednik Donald Trump je obećao podršku antivladinim demonstrantima u "odgovarajuće vrijeme". SAD takođe su najavile da će razmotriti nove sankcije protiv Irana.\nŠef agencije Ujedinjenih nacija za ljudska prava Zeid Ra'ad al-Hussein pozvao je Iran u srijedu da obuzda svoje snage bezbjednosti od daljeg nasilja nad demonstrantima, da poštuju pravo građana na okupljanje i slobodno iznošenje stavova.\nApelovao je i na "temeljnu, nezavisnu i nepristrasnu istragu svih akata nasilja koji su se dogodili".


KK Borac: Uskoro novo pojačanje - Ozonpress :: internet portal\nNakon sigurnog trijumfa nad Konstantinom košarkaši Borca pokušaće da savladaju Jagodinu i ostvare prvu pobedu na gostovanju. Direktor Borca Marko Ivanović ističe da je minula sedmica malo poremetila redovan rad na treninzima.\n– Imamo pehove sa povredom i bolešću igrača, Stanojević je povredio list i prva prognoza je bila pauza od tri sedmice, ipak, očekujem da bude u timu – kaže Ivanović i nastavlja – Mićović nije trenirao zbog povišene temperaure, ali i on će biti sa ekipom. Šta da se radi, šansu da zaigraju dobiće igrači koji nisu bili u prvom planu na otvaranju sezone. Moramo dati maksimum i savladati Jagodinu koja je poražena u Subotici. Idemo da materijalizujemo trijumf nad Konstantinom.\nDirektor Borca Ivanović razmišlja o angažovanju još jednog igrača…\n– Upravo zbog ovakvih problema sa povredama moramo da reagujemo i dovedemo još jedno pojačanje. Više detalja saopštiću početkom sledeće sedmice.\nPored prvog tima vredan rezultat ostvarile su i mlađe selekcije Borca.\n– Naši juniori i kadeti izborili su pravo nastupa u najkvalitetnijim srpskim ligama – rekao je Ivanović.\nUtakmica drugog kola KLS Jagodina-Borac igra se u nedelju od 19.00 sati.\nMara 11/10/2015 u 09:42 Odgovorite\nIvanovicu podnesi ostavku\nDulo 11/10/2015 u 13:38 Odgovorite\nKao prvo kadeti sa ovim trenerom nevaspitanim nece imati ni jednu pobedu u ligi,to je danas Mladost i dokazala pobedom a on njegovim ponasanjem,sve u svemu zalosno za kadete,e moj kordinatoru za mladje kategorije,koja je tvoja svrha tu,vidis li sta se radi,pojedini kadeti igraju privatnu kosarku,reagujte gok ne bude kasno.!!!!!!!\nVajgaduloma 11/10/2015 u 16:00 Odgovorite\nKolega 11/10/2015 u 17:34 Odgovorite\nSramno je za Kk Borac da mu onakav prixxxxxx vodi decu,koji psuje majku kolegi koji ima medalju sa juniorskog evropskog prvenstva,a on do juce vodio decu treci cetvrti razred.


U susret žrebu - Evo šta očekuje selektor "Orlića" - Sportske.net\nU susret žrebu - Evo šta očekuje selektor "Orlića"\nSelektor mlade fudbalske reprezentacije Srbije Tomislav Sivić otputovao je u Krakov kako bi prisustvovao žrebu za predstojeće Evropsko prvenstvo, a evo i šta očekuje od sutrašnje "lutrije".\nBravo, Džejsone! Debi za Srbiju ukrašen golom!Mlađi omladinci savladali CrnogorceZa "Orlove" nije zaigrao, hoće li za "Zmajeve"?Srbija među četiri najveća izvoznika fudbalera!Ušao u istoriju Lige šampiona, Zvezdaš od detinjstva, da li će postati i novi srpski ''Orao''?\nMlada fudbalska reprezentacija Srbije nedavno je kroz dvomeč sa Norveškom obezbedila plasman na Evropsko prvenstvo, a sutra će u Krakovu saznati ko će joj biti rivali na kontinentalnom takmičenju.\nSelektor "Orlića" Tomislav Sivić otputovao je u Krakov zajedno sa zamenikom sportskog direktora FSS Pericom Ognjenovićem i tim menadžerom mlade selekcije Igorom Gačićem.\n"Veliko je zadovoljstvo što se nalazimo u grupi velikih reprezentacija i što ćemo biti na najvećoj evropskoj sceni za ovo godište. Ovde nema lakih protivnika i kada bi sami sebi pravili grupu teško da bi izabrali onu u kojoj bi sigurno bili prvi" kaže Tomislav Sivić.\nSrbija se nalazi u grupi od 12 reprezentacija koje su obezbedile učešće na Evropskom prvenstvu, a uoči žreba je smeštena u treći šešir sa selekcijama Italije, Švedske, Češke, Slovačke i BRJ Makedonije.\n"Sve selekcije imaju kvalitet, naravno izdvajaju se dve ili tri koje su favoriti, kao Nemačka, Engleska, Portugalija, možda Italija. Međutim, mi ćemo da gledamo sebe i tražimo svoju šansu" dodaje selektor.\nKontinentalni šampionat biće odigran u novom formatu, sa 12 reprezentacija koje će biti smeštene u tri grupe od po četiri, a samo će prvoplasirane selekcije i najbolja drugoplasirana obezbediti plasman u polufinale.\n"Ovo je u poslednjih 20 godina sigurno najače kontinentalno prvenstvo, jer i sistem takmičenja je takav da samo najbolji idu dalje. Jako je teško biti prvi u grupi, ali mi ćemo doći ovde sa mentalitetom pobednika i ne bežimo od toga. Učinićemo sve da pokažemo da znamo da se takmičimo na turnirskim takmičenjima, imamo iskustvo, imamo karakter koji je potreban za ovakvo takmičenje i to su stvari na kojima ćemo bazirati naš optimizam" zaključio je Tomislav Sivić.\nŽreb za sastav grupa na predstojećem Evropskom prvenstvu u Poljskoj biće održan u četvrtak od 18 časova. Kontinentalna smotra zakazana je za drugu polovinu juna 2017. godine.\nSergej i Mitar poslali optimističke poruke pred meč odluke\nŠokantna vest iz Francuske, osuđen bivši reprezentativac naše zemlje!\nFSS dreši kesu, velike premije za plasman na EP!


Andrija Prlainović, najnovije vesti - Naslovi.net\nVaterpolisti Srbije pobedili Francusku, sutra borba za 5. mesto\nDEBRECIN - Vaterpolo reprezentacija Srbije pobedila je danas Francusku sa 10:6 (3:3, 1:1, 1:3, 1:3), u razigravanju za plasman od 5. do 8. mesta na turniru evropskog dela kvalifikacija Svetske lige u Debrecinu. Izabranici Dejana Savića sutra će igrati… »\nDelfini pobedili Francusku, u nedelju za 5. mesto\nSportski žurnal 09.01.2021\nIzabranici Dejana Savića sutra će igrati za peto mesto protiv Mađarske. Vaterpolisti Srbije pobedili su u Debrecinu Francusku sa 10:6 (3:3, 1:1, 3:1, 3:1) u utakmici za plasman u Svetskoj ligi. U ekipi Srbije najefikasniji su bili Dušan Mandić i… »\n"Delfini" savladali Francusku, u nedelju za peto mesto protiv Mađarske\nVaterpolisti Srbije savladali su Francusku sa 10:6 i u nedelju će se boriti za peto mesto na evropskom turniru Svetske lige u Debrecinu. Protivnik će biti domaćin Mađarska (16.45). Posle poraza od Španije posle boljeg izvođenja peteraca, "delfini"… »\nVaterpolisti dobili Francusku, protiv Mađara za peto mesto\nVaterpolo reprezentacija Srbije pobedila je Francusku sa 10:6 (3:3, 1:1, 1:3, 1:3), u razigravanju za plasman od 5. do 8. mesta na turniru Svetske lige u Debrecinu. Najefikasniji u timu Srbije bili su Andrija Prlainović i Dušan Mandić sa po tri gola… »\nSrbija jača od Francuske\nVaterpolisti Srbije pobedili su u Debrecinu Francusku sa 10:6 (3:3, 1:1, 3:1, 3:1), u utakmici za plasman u Svetskoj ligi. U ekipi Srbije najefikasniji su bili Dušan Mandić i Andrija Prlainović sa po tri gola. U francuskom timu najefikasniji sa dva… »\nSrbija pobedila Francusku u razigravanju za plasman u Svetskoj ligi\nNovi magazin 09.01.2021\nVaterpolisti Srbije pobedili su danas u Debrecinu Francusku sa 10:6 (3:3, 1:1, 3:1, 3:1), u utakmici za plasman u Svetskoj ligi. U ekipi Srbije najefikasniji su bili Dušan Mandić i Andrija Prlainović sa po tri gola. U francuskom timu najefikasniji sa… »\nA SAD: - veliki derbi! Vaterpolisti Srbije dobili Francuze, sutra poslednji meč u Svetskoj ligi - i to kakav\nBlic sport 09.01.2021\npobedila je danas Francusku sa 10:6 (3:3, 1:1, 3:1, 3:1), u razigravanju za plasman od 5. do 8. mesta na turniru evropskog dela kvalifikacija Svetske lige u Debrecinu. Najefikasniji u timu Srbije bili su Andrija Prlainović i Dušan Mandić sa po tri… »\nDEBRECIN - Vaterpolisti Srbije savladali su Francusku sa 10:6 i u nedelju će se boriti za peto mesto na evropskom turniru Svetske lige u Debrecinu. Posle poraza od Španije posle boljeg izvođenja peteraca, "delfini" su u Debrecinu savladali Francusku… »\nDelfini slavili u Debrecinu: Srbija pobedila Francusku u razigravanju za plasman u Svetskoj ligi\nDanas pre 56 minutajoš 50 povezanih\nPolitika pre 1 satjoš 36 povezanih\nDanas pre 3 satajoš 17 povezanih\nŠef diplomatije Srbije: Izjava izraelskog ambasadora nije istinita\nSlobodna Evropa pre 37 minutajoš 23 povezane


Ukidanje “bijelog hljeba” dobra namjera, ali loše osmišljena - Portal 072info\nPoslanici Predstavničkog doma parlamenta BiH istakli su danas u raspravi o Prijedlogu zakona o izmjenama Zakona o platama i naknadama u institucijama BiH, čiji je predlagač šef Kluba poslanika SBB-a Mirsad Đonlagić, da je namjera predlagača bila dobra, ali da nije dobro osmišljena.\nPoslanik SDP-a BiH Saša Magazinović rekao je da predloženo zakonsko rješenje suštinski ne ukida institut “bijelog hljeba”.\nOn je naveo da predloženi zakon ne ukida privilegiju zvanu “bijeli hljeb”, jer postoji više članova koji se bave ovom materijom tako da se ukidanjem samo jednog člana – 48 ne ukida institut “bijelog hljeba”, nego da on i dalje ostaje u zakonu, piše “Srna”.\nPoslanici HDZ-a BiH Vjekoslav Bevanda i SDS-a Borislav Bojić saglasni su sa Magazinovićevim stavovima i odvojeno su predložili sličan zaključak da se Savjet ministara BiH zaduži da pripremi izmjene cjelokupnog zakonodavstva koje se odnsi na prava i obaveze izabranih i imenovanih zvaničnika.\nZamjenik predsjedavajućeg Predstavničkog doma iz HDZ-a BiH Borjana Krišto rekla je da nije riječ o sistemskom zakonu i da on ne donosi uštede.\n“Usvajanje ovog zakona bilo bi parcijalno rješenje, pa se postavlja pitanje koji je cilj donošenje ovog zakona. Podržavam stav Savjeta ministara BiH koji ukazuje kojim putem bi se trebalo ići kad je riječ o ovoj materiji”, istakla je Krišto.\nPoslanik Bosanske patriotske stranke preporučio je predlagaču da povuče zakon iz parlamentarne rocedure.\nĐonlagić smatra da ovaj zakon predstavlja krupan korak ka ukidanju privilegija koje je teško opravdati i da doprinosi i uštedama.\nZakonski prijedlog SBB-a skinut je sa dnevnog reda prošle sjednice Predstavničkog doma Parlamentarne skupštine BiH, jer je Komisija za finansije i budžet ovog doma zatražila da se o njemu izjasne Savjet ministara i Ministarstvo finansija i trezora BiH.\nSavjet ministara BiH potvrdio je prošle sedmice mišljenje Ministarstva finansija i trezora BiH o prijedlogu ovog zakona kojim se podržava donošenje izmjena cjelokupnog zakonodavstva, uključujući i Zakon o platama i naknadama u institucijama BiH, kojima se racionalizuje potrošnja, pa i smanjenje izdataka po osnovi primanja imenovanih i izabranih lica u institucijama BiH.\nIz Savjeta ministara BiH saopšteno je da se regulisanju plata i naknada u institucijama BiH, pa i naknada za produženi radnopravni status, treba pristupiti polazeći od zakonskih odredbi koje podrazumijevaju donošenje politike plata i naknada u institucijama za izborni period 2015. – 2018. godine.\n“Istovremeno, potrebno je pristupiti izmjenama sveukupnog zakonodavstva, kojima se reguliše radnopravni status i oblast plata i naknada u institucijama BiH, uključujući i izmjene odredbe člana devet, stava dva Ustava BiH o zabrani smanjivanja plata izabranim zvaničnicima za vrijeme trajanja mandata”, navodi se u ovom mišljenju.\nKomisija za finansije i budžet Predstavničkog doma podržala je juče u prvoj fazi Prijedlog zakona o izmjeni Zakona o platama i naknadama u institucijama BiH.\nU okviru rasprave o negativnom Izvještaju Komisije za saobraćaj i komunikacije Predstavničkog doma o Prijedlogu zakona o izmjenama i dopunama zakona o vazduhoplovstvu BiH, čiji je predlagač poslanik SDP-a BiH Mirsad Mešić, on je predložio da povuče zakon iz procedure kako ne bi bio oboren čime se ne bi mogao da pojavi u parlamentarnoj prioceduri u narednih šest mjeseci.\nPredsjedavajući Predstavničkog doma parlamentarne skupštine BiH Šefik DŽaferović pojasnio je da poslovnički zakon u ovoj fazi nije moguće povući, jer je u drugom čitanju, pojasnivši da je to moglo biti učinjeno do kraja prvog čitanja.\nPoslanik PDP-NDP Momčilo Novaković rekao je da je Komisija odbila zakon jer nije imala potpuno jasnu situaciju i nije dobijen stav Savjeta ministara Bih, iako je to dva puta traženo, a nije bilo ni stava Ministarstva komunikacija i transporta BiH.\nPoslanici nisu iznijeli konkretne stavove o Prijedlogu zakona o carinskoj politici BiH.\nJe li došao kraj hemoterapiji: Proizvedena pilula koja zamjenjuje imuni sistem


ITALIJA Glasovi ove stranke nisu neophodni koaliciji Pet zvijezda i Lige\nBivši italijanski premijer Silvio Berluskoni (Berlusconi) izjavio je u četvrtak da će njegova stranka Forza Italia glasati protiv koalicijske vlade pokreta Pet zvijezda i Lige na parlamentarnom glasanju naredne sedmice.\nForza Italia bila je u savezništvu s ekstremno desničarskom Ligom na martovskim izborima, koji su završeni bez jasnog pobjednika. Berluskoni je u ovom mjesecu dao odobrenje svom savezniku da održi razgovore s Pet zvijezda nakon što je izgledalo da su sve druge političke opcije blokirane.\nBerluskoni, ipak, navodi u saopćenju da je program koji su sačinile dvije stranke "naivna knjiga snova".\n- Ne možemo ništa drugo nego da potvrdimo našu odluku da ne glasamo o povjerenju vladi i da budemo u opoziciji - tvrdi bivši italijanski čelnik.\nGlasovi Forza Italie nisu neophodni koaliciji Pet zvijezda i Lige da dobije većinu u parlamentu.\nSilvio Berlusconi Italija Forza Italia Izbori\nBerluskoni neće u opoziciju, Italija na korak do vanrednih izbora\nBerluskoni najavio da će ponovo kupiti Milan\nSalvini: Desničarska koalicija trebala bi vladati Italijom


Rast zaraženih na nivou iz aprila\nTanjug 4. oktobra 2020. 10:46\nRIM – Broj zaraženih od Covida-19 u Italiji u poslednja 24 sata je skoro 3.000, što je na nivou iz aprila, kada je u zemlji bio na snazi karantin zbog koronavirusa.\nNajviše zaraženih je u tri italijanske regije – Kampanja 401, Lombardija 393, Pijemonte 279.\nPrema saopštenju Naučnog-tehničkog komiteta vlade, koji prati epidemiološku situaciju, zadnjih sedmica postojano raste i broj preminulih, a juce je od koronavirusa umrlo 27 osoba, broj hospitalizovanih je više od 3.200, a 52.000 zaraženih su u kućnoj izolaciji.\nZabrinutost zbog porasta zaraženih od Covida-19 izrazio je i predsednik države Serđo Matarela, koji je govorio povodom memorijalnog koncerta u čast italijanskog srednjevekovnog pesnika Dantea.\nZvaničnici Olimpijskih igara rade na merama u borbi protiv korona…\nNemačka zboog korone ulaže 500 miliona evra u ventilaciju\nIz ministarstva unutrašnjih poslova u regije je odaslan circular u kome se sugeriše striktna kontrola zaštitnih mera koje su na snazi, ali se regijama ostavlja da same odluče koje mere će doneti kao zaštitu od širenja Covida-19.\nMere koje donosi vlada u situaciji vanrednog stanja koje je jos na snazi, a uvedeno je zbog pandemije Covida-19, ne podležu odobravanju parlamenta.\nNeke opozicione partije desnoga centra, pre svega “Frateli d’Italija” i “Liga”, protestuju, tvrde da su nove mere nepotrebne i traže “da vlada sluša mišljenje opozicije”.\nZvaničnici Olimpijskih igara rade na merama u borbi protiv…\nZeder: Korona se vratila punom snagom\nRasprava o izglasavanju nepoverenja španskom premijeru


Gorivo u BiH bi trebalo pojeftiniti za 10 feninga – Radio Studio D ::: 99,40 i 97,40 FM\nGorivo u BiH bi trebalo pojeftiniti za 10 feninga\nKako pojašnjava, barel nafte je početkom oktobra koštao 86 dolara, a danas mu je cijena 71 dolar, što predstavlja pad od čak 17 procenata. “Tada, kada je barel koštao 86 dolara, plaćali smo benzin 2,36 KM, a danas plaćamo oko 2,31, što znači da nam gorivo nije pojeftinilo ni približno onoliko koliko je trebalo“, ističe naš sagovornik. Kako dodaje naš sagovornik, njegove teze moguće je dokazati i na primjeru zabilježenom u januaru ove godine, kada je barel sirove nafte koštao približno koliko i danas (oko 70 dolara).\nSvoju tvrdnju potkrepljuje i podatkom da je od polovine prošle sedmice, kako kaže, došlo i do pada rafinerijskih cijena, a na koje se pumpadžije najčešće pozivaju kada pravdaju svoje cijene. “Zato tvrdim da ima prostora da gorivo pojeftini od pet do deset feninga”, ističe naš sagovornik. Da bi cijene na bh. benzinskim pumpama trebalo da padnu, smatraju i u Instituciji ombudsmana za zaštitu potrošača u BiH. “S obzirom na kretanje cijena naftnih derivata na globalnom tržištu, i s tim u vezi posljednja sniženja, očekivano bi bilo sniženje cijena istih proizvoda na tržištu Bosne i Hercegovine, što nažalost nije slučaj”, rekli su za “Nezavisne” u Instituciji ombudsmana za zaštitu potrošača u BiH. Kako su dodali, dešava se zapravo obrnuto. “\nKad je u pitanju povećanje cijena, ono se uvijek primijeni i na domaćem tržištu bez odlaganja, a kad je u pitanju sniženje, uvijek se radi o zakašnjenju ili izostanku”, naveli su omdusmani. U Federalnom ministarstvu trgovine kazali su nam da su im i dalje stižu najave predstavnika benzinskih pumpi za sniženje cijena goriva od pet feninga po litru. Hoće li do takvog trenda doći i u RS, nije poznato, jer trgovci karte ne pokazuju.\n“Mi ćemo se u utorak (danas) oglasiti saopštenjem u kojim ćemo dati odgovore na pitanja u vezi sa nedoumicama koje ljudi imaju. Što se tiče kretanja cijena goriva, to ne možemo da komentarišemo”, rekli su iz Grupacije za promet naftom i naftnim derivatima u Privrednoj komori RS. Cijene goriva u BiH su poprilično šarolike, što, između ostalog, zavisi i od benzinske pumpe i od grada.\nPrevious article Nakon svađe između navijača i fudbalera suspendovan stadion Tušanj\nNext article Srebrenik: Požar na putničkom motornom vozilu u garaži zgrade “Cobra”


Suniog: Digitalizacija - šansa za ekonomije u regionu - Kosovo Online\n30. Jul 2021. • 15:03\nTi kreativni ljudi traže mogućnosti, tako da njihov rad stvara korist za njih i društvo. Debata je bila deo '#EUConnects 4 #FutureIsDigital', kampanje koju moja kancelarija sprovodi tokom jula.\nDigitalni startapovi su bili suština našeg razgovora koji se dogodio tokom meseca gde smo mi na terenu procenili ambiciozni Ekonomski i investicioni plan EU za Zapadni Balkan. Digitalna budućnost je ključno poglavlje ovog plana i uključuje potrebu za digitalnom transformacijom kao putem ka ekonomskom napretku.\nEU je kontinuirano podržavala ove segmente ekonomije kroz različite inicijative, a to će činiti i u budućnosti. Srećni smo zbog njihovog napretka, ali svesni da se digitalizacija poslovnih prilika može dalje iskorišćavati, kroz podršku digitalnim start-apovima i proširenju preduzeća, te digitalnim veštinama. Verujemo da postoji puno potencijala za dalji napredak.\nŠto se tiče digitalnih start-apova, omladina Kosova je vrlo dobar primer praćenja globalnih trendova i trenutak je da podelimo njihove primere, jer ovde vidimo još veći potencijal. Trenutak je da se angažujete i učite od ovih nadarenih umova, koje je podržala i podržaće Evropska unija kroz Ekonomski i investicioni plan što je i osnova kampanje o kojoj govorimo.\nPodrška razvoju digitalnih veština, e-upravi, e-trgovini, e-nabavci i e-zdravstvu učinila bi vlasti transparentnijima i odgovornijima, smanjile troškove i poboljšale pružanje usluga građanima i preduzećima, istovremeno baveći se dimenzijom društvene povezanosti. Poboljšanje pristupa digitalnoj robi i uslugama i maksimiziranje potencijala za rast digitalne ekonomije približiće Kosovo i ostatak Zapadnog Balkana jedinstvenom evropskom tržištu.\nJedna od neophodnih reformi je potreba davanja prioriteta i uvođenja digitalizacije u nacionalnu politiku sa fokusom na preduzeća, obrazovanje, istraživanje i inovacije, pametni rast. Druga hitna potreba je podsticanje razvoja regionalnih habova za digitalne inovacije i njihovo povezivanje sa odgovarajućim evropskim institucijama. Ovo bi trebalo biti „sve na jednom mestu“ radi podrške kompanijama da povećaju svoju konkurentnost koristeći digitalne tehnologije. To će se dogoditi samo zajedničkim naporima lokalnih samouprava, privatnog sektora i ostalih zainteresovanih strana, generalno govoreći. To je način za promociju razvoja digitalnih veština i virtualnog učenja u regionu.\nPiše: Šef Kancelarije Evropske unije na Kosovu Tomaš Suniog\nTomaš Suniog digitalizacija EU Kosovo\nDirektor policije: Sistem će biti digitalizovan, kažnjavaćemo u saobraćaju i bez zaustavljanja\nGeneralni direktor kosovske policije Samedin Mehmeti rekao je da je porast saobraćajnih nezgoda evidentan na Kosovu, što je neprihvatljivo, prenosi Reporteri.\nLjatifaj: Kosovo nije uspelo u procesu digitalizacije televizije\nUskoro digitalizovana verzija istorije i kulturnog blaga manastira Dečani


Tuzlanskoj Diti dato zeleno svjetlo za izvoz u Evropsku uniju – EUskola\nBiH Tuzlanskoj Diti dato zeleno svjetlo za izvoz u Evropsku uniju November 10, 2016\neu, izvoz, Tuzlanska Dita\n“Dobijanje njemačkog ISO standarda 2008-2015. nama mnogo znači s obzirom na to da smo sada dobili zeleno svjetlo za izvoz proizvoda na tržište Evropske unije (EU). Ovaj standard kojim je EU potvrdila kvalitet naših proizvoda dokazao je i naše tvrdnje da imamo ljude koji znaju, hoće i mogu raditi”, kaže za Klix.ba članica Odbora povjerilaca tuzlanske Dite Emina Busuladžić. Inače, tuzlanska Dita prva je fabrika u stečaju koja je na području Evrope dobila ISO standard.\n“Nadležna komisija u našoj fabrici je bila danima, a članovi su se uvjerili da mi ispunjavamo sve zahtjevne evropske standarde”, ističe Busuladžić te dodaje da će ISO standard Diti uskoro biti i zvanično uručen. U Diti je danas zaposleno 75 radnika koji su raspoređeni na poslovima proizvodnje tečnih i praškastih detedženata te sapuna, šampona i omekšivača, a troškovi poslovanja se pokrivaju iz prihoda ostvarenih prodajom.\n“Tehnološki proces je završen i prve tone već smo distribuirali. Da pojasnim, ovdje je riječ o poluproizvodu, odnosno bazi za praškasti deterdžent koju kupe naši klijenti te je uz ličnu doradu na kraju plasiraju kao svoj proizvod”, pojasnila je Busuladžić i dodala da prema svom kvalitetu baza ispunjava norme EU. Ditini proizvodi trenutno su, pored Federcije BiH, zastupljeni u Crnoj Gori, Makedoniji i Kosovu, a u toku su pregovori za izvoz u Njemačku i Švedsku.\nPodsjetimo, tuzlanska Dita još uvijek nije dobila svog vlasnika s obzirom na to da se na prethodno objavljene konkurse za prodaju niko nije javio. Dita je u proteklih 17 mjeseci osam radnika ispratila u penziju, a želja onih koji su ostali je da ova fabrika konačno dobije pravog vlasnika te uz neophodna finansijska sredstva nastavi razvoj palete proizvoda.\n← Najavljene promjene u polaganju vozačkih ispita u KS, cilj spriječiti malverzacije\nNEVJEROJATNO PRIMAMLJIVA PONUDA ZA POSAO: Traži se medicinska sestra za rad u Dubaiju, plaća 3500 eura →\nEU kaznila agenciju za kreditni rejting Ficth sa 1,37 miliona eura\nJuly 22, 2016 Giver


Cilj manjinske vlade je deblokada evropskog puta Crne Gore, rekao je Abazović\nLider koalicije Crno na belo, potpredsednik i jedini političar u ekspertskoj crnogorskoj vladi, Dritan Abazović poručio je danas da ta koalicija hoće manjinsku vladu, koju, kako je rekao, može da podrži svako, ali da nije siguran da u nju svako može da uđe.\nOn je istakao da bi u modelu manjinske vlade koju predlažu bilo mesta i za aktuelne ministre, kao i da bi voleo da koncept koji predlažu podrže i DF i DPS.\nAbazović je kazao da nisu razmišljali ko bi mogao biti premijer, jer prvo treba videti da li imaju potrebnu podršku, kao i da su najviše kontakata o konceptu manjinske vlade imali sa Socijalističkom narodnom partijom. Rekao je da će SNP zauzeti stav na stranačkim organima i da bi voleo da dobiju njihovu podršku.\nOcenio je da je vlada u prethodnom periodu uradila dosta, ali rezultati nisu bili kao što je očekivano zbog nedostatka podrške.\n"Mi nudimo model za koji smatramo da je moguće rešenje. Nikome ga ne namećemo, to je moguće rešenje koje će biti ponuđeno 81 poslaniku i ako je moguće da ga podrži najmanje 49 poslanika", dodao je Abazović.\nDruga opcija je bila da se ide na izbore, ali Glavni odgor GP URA je sinoć jednoglasno podržao model manjinske vlade.\n"Naš koncept je jasan - hoćemo manjinsku vladu, da je podrži može svako, ali da uđe svako nisam siguran", naveo je Abazović ne precizirajući koje su to političke stranke kojima nije mesto u vladi.\nDritan Abazović crna gora DPS DF Vlada Crne Gore


Vojvodina je u finalu plej-ofa sa 3:1 u seriji bila bolja od Novog Pazara i osvojila 15. titulu prvaka države.\n"Mi polako brend OK Vojvodina vraćamo na nivo na kojem je bio. Verujem da ćemo u narednih godinu dana potpuno vratiti klub na mesto koje zaslužuje i zato obećavamo napad na Fajnal-for Lige šampiona u sezoni 2020/2021", kaže Zbiljić za Tanjug.\n"Naučićemo da živimo sa pritiskom velikih rezultata i da vučemo hrabre poteze. Moja želja je da klub bude reprezentacija Srbije u malom i da, sa igračima koji su u reprezentaciji ili na njenim vratima, napadamo ozbiljne klubove u Evropi", rekao je Zbiljić.\nPrema njegovim rečima, igrači zaslužuju pohvale, jer su u finalnoj seriji izdržali pritisak i titulu osvojili na "vrućem" terenu u Novom Pazaru.\n"Dobiti utakmicu u 'Pendiku' uopšte nije bilo jednostavno...Sjajna atmosfera, i veliki pritisak i zbog navijača i samog trofeja. Pehar na dohvat ruke, a opet mora da se osvoji. Momci su možda mogli da pruže bolju partiju u trećem meču, deluje da je došlo do opuštanja posle novosadskih brilijantnih 2.0", opisuje on atmosferu u kojoj je meč igran.\n"Priveli smo posao kraju i postigli zaista veliki uspeh".\nZbiljić, šaleći se na svoj računa, priznaje da je ekipa imala dodatni "problem" - njega kao predsednika kluba.\n"Mojim dolaskom podignuta je lestvica očekivanja na značajno viši nivo. Trofej šampiona države se, prema mom mišljenju, podrazumeva, svesno to spuštam kao pritisak prema sportskom delu tima".\n"Trebalo se izboriti i sa očekivanjem da odbranimo šampionski trofej, sa pritiskom sa moje strane kao predsednika, sa medijima koji su u jednom trenutku proglasili Novi Pazar za favorita", kaže prvi čovek novosadskog kluba.\nOn ocenjuje da je to, izgleda, bio i dobar motiv za njegove igrače.\n"I pokazali su da su veliki", zaključio je Dragoljub Zbiljić.


Budimlić: Neće biti smanjenja plata policijskim službenicima - Klix.ba\nKanton Sarajevo Budimlić: Neće biti smanjenja plata policijskim službenicima\nBudimlić: Neće biti smanjenja plata policijskim službenicima\n5.3.2012. u 17:40\nNovi zakon o platama policijskih službenika ima za cilj usaglašavanje zakonskih odredbi s federalnim zakonom, a donosi stabilizaciju plata u policiji, kazao je novinarima ministar unutrašnjih poslova Kantona Sarajevo Muhamed Budimlić nakon što je Skupština KS na današnjoj sjednici u javnu raspravu uputila Nacrt zakona o platama policijskih službenika.\nBudimlić tvrdi da će plate policijskih službenika ostati na istom nivou uz mogućnost povećanja ukoliko dođe do poboljšanja ekonomske situacije u KS, putem osnovice plate.\nZakonom će se, dodaje ministar, smanjiti broj tužbi uposlenika policije pred sudovima kada su u pitanju jubilarne nagrade, topli obrok itd, a tako će se smanjiti pritisak na pravobranilaštvo i institucije kantona.\n- Zakonom se garantira isplata plata po kojeficijentima istim kao na federalnom nivou, garantira se isplata nakanada prekovremenog rada i noćnog rada, isplata po osnovu rada u dane praznika i vikenda, naglašava ministar.\nNa kraju je izrazio nadu da će u toku javne rasprave regulirati sva sporna pitanja, te ponovio da plate definitivno neće biti smanjene.\nPredsjednik Upravnog odbora Sindikata policije KS Nedžib Đozo ponovio je da je najveći problem s ovim zakonom predviđeno smanjenje plata što policija ne može prihvatiti, ali da je na sjednici rečeno da do toga neće doći.\nU Sindikatu smatraju da policajac mora biti nagrađen za svoj rad, ali i adekvatno obučen kako bi mogao zaštiti građane, a pri tome ne traže povećanje plata iako, kako tvrde, na to imaju pravo budući da je životni standard toliko porastao dok je plata policajca 777 KM.\nĐozo objašnjava da ukoliko je u Federaciji BiH osnovica 315 KM, u KS-u će osnovica biti deset posto niža. Ako u Federaciji sada bude smanjenje osnovice na 290 KM, u KS-u će biti 260 KM, što je automatsko smanjenje.\n- Vlada KS trebala bi se tada zapitati da li će policija mirno gledati na to ili će svoja prava tražiti na ulici. Ovo nije Posavski kanton gdje četiri mjeseca policija svoja prava traži na ulici umjesto da radi svoj posao, kaže Đozo, podsjećajući da su u Sarajevu brojna javna zbivanja, kao što su utakmice, međunarodne posjete itd.\nKonačni tekst zakona bit će predložen zastupnicima nakon što bude okončana petnaestodnevna javna rasprava.


Ferrari 250 GTO (1962.) postigao rekordnu cenu na aukciji - Auto Republika\nПочетна Vesti Ferrari 250 GTO (1962.) postigao rekordnu cenu na aukciji\nAukcijska kuća RM Sotheby’s je pre nepunih šest časova podelila sa Fejsbuk pratiocima, informaciju da je juče postignuta rekordna kupoprodajna cena za putnički automobil koji se ovim putem nudio potencijalnim kupcima.\nNaime, kao što smo izveštavali tokom Svetskog fudbalskog prvenstva u Rusiji, Ferrari 250 GT iz 1962. godine je bio u planu za aukcijsku ponudu. Juče je postignuta cena od vrtoglavih 48.405.000 američkih dolara, na koji način je ovaj kultni primerak postao najskuplji klasični automobil ikada prodat na organizovanom nadmetanju.\nPočetna cena za primerak koji nosi serijski broj 3413, iznosila je, ponovo rekordnih 38,34 miliona američkih dolara.\nZa više informacija o ovom Ferrariju, preporučujemo da pročitate ovaj članak.\ntagovi: Aukcijska prodaja Ferrari 250 GT klasični automobili oldtajmeri rekordna cena za oldtajmer RM Sotheby's\nprethodni Još poneki detalj pred premijeru hedžbek modela Lada XRAY Cross\nsledeći Predstavljen Ferrari 488 Pista Spider na Pebl Biču\nVolkswagen: Reputacija Nirburgringa je precenjena\n29/04/2020 - 07:17


Vujović: Ivanoviću, pokušaj da degradirate budvasnski parlament je maliciozan - Vijesti | Radio Televizija Budva - Budva Crna Gora\nPredsjednik SO Budva Đorđije Vujović reagovao je na navode člana OO DPS Budva Ivana Ivanovića koji je istakao da se vlast u ovom gradu ponaša totalitarno i da nemaju sluha za bilo koga. On je Ivanoviću poručio da je njegov pokušaj da degradira lokalni parlament neosnovan i maliciozan.\n“Obraćam Vam se u cilju potpunijeg informisanja povodom neistinitih navoda Ivana Ivanovića – člana OO DPS-a, koje su objavljene u medijima kojim gospodin Ivan Ivanović dezavuiše javnost i pokušava da sprovede manipulaciju kada je u pitanju Skupština opštine Budva i njen rad. Skupština opštine Budva kao predstavnički organ svih građana, čiji rad je javan – povodom održavanja 17. sjednice nije primila Vaš zahtijev za prisustvo 17. sjednici a koji zahtijev zainteresovani građani mogu podnijeti Predsjedniku Skupštine shodno članu 83 Poslovnika Skupštine opštine Budva, najkasnije 5 dana prije dana održavanja sjednice. Vi zahtijev za prisustvo 17. sjednici niste dostavili ni u pisanoj formi, a niste me ni telefonskim putem kontaktirali”, poručio je Vujović u saopštenju za javnost.\nOn ističe da je Kolegijum predsjednika Skupštine održan 25.jula 2018. godine na kojem su odbornici upoznati sa predlozima dnevnog reda 17. sjednice, istog dana su poslati materijali, koji su takođe objavljeni kako na sajtu tako i u sredstvima javnog informisanja.


Dragaš: Zakazale bezbednosno-obaveštajne službe Belgije\nBeta\t 23. marta 2016. 12:05\nDirektor Medjunarodnog instituta za bezbednost Orhan Dragaš ocenio je danas da su bezbednosno-obaveštajne službe Belgije zakazale u sprečavanju terorističkih napada u Briselu kao i da je mnogo terorista “spavača” infiltrirano u EU u okviru migrantskog talasa.\nGostujući na televiziji Al Džazira, Dragaš je ocenio da su pored obaveštajnih, zakazale i službe bezbednosti na briselskom aerodromu Zaventem kao i da teroristi nisu mogli da unesu eksplozivne naprave bez pomoći zaposlenih u toj vazdušnoj luci.\n“Kako je moguće da se na aerodromu nadju eksplozivne naprave, one ne mogu da se unesu bez saradnje sa nekim ko radi na areodromu. Gotovo sam ubedjen da putnik pored svih provera ne može da unese nešto a da se to ne primeti”, naveo je Dragaš.\nPrema njegovim rečima, neophodno je utvrditi da li su napade u Briselu izveli državljani Belgije ili migranti koji su došli u tu zemlju u izbegličkom talasu.\n“Analize službi bezbednosti su potvrdile da samo 26 odsto izbeglica dolazi sa ratom zahvaćenih područja. Liberalni odnos Angele Merkel prema izbeglicama doveo je do ozbiljnog problema, mnogo ‘spavača’ je ušlo u srce Evrope i ovakve situacije neće biti usamljene”, rekao je Dragaš.\nGovoreći o uticaju terorističkih napada u Evropi na šengenski režim, Dragaš je kazao da je u ovom trenutku najbitnija “šengenizacija” bezbednosnih službi i njihovo ujedinjavanje kroz razmenu informacija i operativni rad.\n“Pre izbegličke krize, teroristički akt je bio incident a sada postaje pravilo. Službe bezbednosti EU, SAD, Rusije, Velike Britanije moraju ukinuti granice, svakodnevno razmenjivati informacije. One su tu da preventivno deluju, sprečavaju terorističke akte i čuvaju ljudske živote a ne da se bave političkim suparnicima”, dodao je Dragaš.\nU današnjim terorističkim napadima u Briselu, prema poslednjim podacima, poginulo je 34 ljudi a 190 je povredjeno, prenose belgijski mediji.\nU dve eksplozije na aerodromu Zaventem poginulo je 14 osoba, dok je 20 stradalo u eksploziji u stanici metroa nadomak institucija EU.


Kindness Reminder: Opcija za ljubaznost | PC Press\nKindness Reminder: Opcija za ljubaznost\nNextdoor je nešto poput društvene mreže koja funkcioniše u susedstvima širom Sjedinjenih Američkih Država, i služi da bi se lakše razmenjivale informacije koje su deo zajedničkog interesovanja komšija.\nAplikacija je dobila i novu opciju- Kindness Reminder – koja potiče iz ideje koja bi mogla da ima i globalnu primenu, a služi da bi korisnike, koji u ovom slučaju i žive jedni u blizini drugih, podsetila da ne postavljaju zlonamerne komentare. Tako oni koji pokušaju da ostave komentar koji podseća na neki prethodni koji je označen kao nepodoban dobijaju sugestije da isprave ono što su napisali, te link ka pravilima korišćenja. Na ideju se došlo nakon što je Nextdoor postao poznat po malicioznim opaskama korisnika, što nije u interesu kompanije budući da neke rivalske aplikacije nemaju ovaj problem. Tako je nastao i Twitter nalog na kojem su sakupljeni najmaliciozniji komentari komšija, što je na kraju donelo samo negativnu pažnju.\nU kompaniji koja stoji iza aplikacije Nextdoor veruju da količina ljubaznosti može da napravi značajnu razliku kada je komunikacija u pitanju, te nova funkcija radi uz pomoć mašinskog učenja kojim se analiziraju prethodno obeleženi negativni komentari. Iako je put do pakla često popločan novim opcijama, Kindness Reminder bi mogao da utiče na to da komunikacija ne krene u pogrešnom smeru, što nikada nije produktivno, budući da negativni komentari donose samo trenutno olakšanje onome koji ih piše.\nTagovi: Kindness Reminder, mašinsko učenje, Nextdoor\n← Telenor mreža potvrdila kvalitet usluge\nGoogle Assistant dobija nove glasove →


Lamborghini STO napokon predstavljen - AutoExclusive - Auto vesti, Novi, Luksuzni, Polovni automobili...\nHuracan STO je najnovija, ograničena verzija, usredsređena na varijantu superautomobila sa srednje pozicioniranim V10 motorom. Ovaj auto posebno je kreiran za trkačku stazu, tako da će moći da se vozi na ekstreman način po poznatim svetskim stazama.\nKao što smo već rekli, pokreće ga moćni V10 motor koji ovoga puta dolazi u zapremini od 5.2 litara i koji proizvodi munjevitih 640 KS. To mu omogućava da ubrza do brzine od 100 km/h za samo 3 sekunde i da ostvari maksimalnu brzinu veću do 300 km/h.\nAutomobil je maksimalno olakšan i poboljšan u smislu aerodinamike, tako da će njegove performanse biti bolje do svih prethodnika i verujemo da će ovo postati najbrži Lambo model. Početna cena ovog modela biće oko 380.000 evra, a ići će na gore u zavisnosti od dodatne opreme koju kupci budu zahtevali.


Finansijska pismenost – veština 21. veka - UNBOX Hab\nFinansijska pismenost – veština 21. veka\nNačin života u 21. veku, u kojem se sa novim tehnologijama i finansijskim instrumentima kao što su robotizacija i akcije susrećemo svakodnevno, podrazumeva da svaki pojedinac, od ranog uzrasta, a svakako pre punoletstva ima dovoljno razvijene kompetencije za njihovo uspešno korišćenje.\nSituacija je ta da se sve ranije suočavamo sa značajnim finansijskim izazovima, odgovornostima i odlukama i usled toga finansijsko obrazovanje je postala potreba za uspešno funkcionisanje. Da li znaš kako se uzima kredit? Ili kako da pametno šrediš novac?\nKako nam je svima poznat značaj finansija u životu, opravdano je govoriti o odgovornosti države da razvija kompetencije u oblasti finansija u čitavom društvu. Takođe, to znači i odgovornost škole za sticanje finansijske pismenosti koji će omogućiti učeniku racionalno i efikasno donošenje finansijskih odluka.\nMi bismo rekli da je finansijska pisemnost neophodna veština svakog pojedinca i da treba preuzeti inicijativu u rešavanju tog problema, ali odakle početi?\nHajde prvo da vidimo šta je sve potrebno.\nNa šta mislimo kada kažemo finansijska pismenost?\nOrganizacija za ekonomsku saradnju i razvoj (OECD) definisala je finansijsku pismenost kao „znanje i razumevanje finansijskih koncepata i rizika, kao i veštine, motivacija i samopouzdanje da se to znanje i razumevanje primeni kako bi se donosile efikasne odluke u različitim finansijskim kontekstima, unapredile finansijske dobrobiti pojedinaca i društva i omogućilo aktivno učestvovanje u ekonomskim zbivanjima“. Šta to zapravo znači jeste da razumemo šta je novac i da znamo kako i šta sa njim.\nKoliko si spreman da upravljaš finansijama danas, a koliko očekuješ da budeš spreman u nekom trenutku? Kada će doći taj trenutak? Zapravo, kako ćeš ti doći do njega?\nČesto mislimo da su problemi sa finansijama samo manjak finansija, i da bismo s aviše para znali bolje njima da upravljamo. Zapravo, u praksi se dešava da sa više para ljudi ulaze i u veće troškove, pa su veoma često u goroj situaciji nego kada su imali manje. Jedan od najvećih nedostataka sistema formalne edukacije u celom svetu jeste upravo potpuni nedostatak finansijske edukacije koji bi trebalo da ima za cilj da objasni šta da radimo s parama kada ih zaradimo!\nFinansijska pismenost ostvaruje mogućnost da se zarađeni novac pametnije troši na taj način što se sredstva primarno ulažu u nešto što donosi dodatni novac, a ne u nešto što generiše dodatne troškove. Edukacija iz oblasti finansijske pismenosti, van okrilja roditeljskog doma, predstavlja jedan od najvažnijih aspekata rešavanja problema u kojem će se ceo svet naći u narednih 15-20 godina.\nE sad, šta možeš da uradiš kako bi i ti postao finansijski pismen? Da li je već neko drugi pronašao rešenje? Odgovore na pitanja dajemo ti u nastavku teksta!\nKo je preuzeo inicijativu?\nErste Banka Srbije je sredinom marta 2019. godine pokrenula #ErsteZnali – Program finansijske edukacije, sa ciljem da pomogne nama građanima da donosimo bolje finansijske odluke. Program je besplatan i dostupan za sve građane putem #ErsteZnali interaktivne platforme sa zanimljivim sadržajem koja služi za onlajn edukaciju na temu finansija i pruža mogućnost takmičenje u znanju iz ove oblasti. Na platformi se nalaze informacije o upravljanju ličnim finansijama, štednji, osiguranju, kreditnim proizvodima, bezbednosti i mnogim drugim relevantnim temama.\nPlatforma je samo prvi korak programa, dok je održan i ciklus radionica širom Srbije (trenutno stopiran zbog infekcije Covid-19) pod nazivom „Sedam koraka dobrih finansija“, u okviru kojih eksperti Banke volonterski sa građanima dele savete i preporuke o vođenju ličnog budžeta i upravljanju finansijama. Kao što smo već rekli, program je zaista namenjem svim građanima, pa tako i najmlađima za koje je objavljena je knjiga „Čuvari zmajevog blaga“, koja uči decu kako da brinu o novcu i otkriva im znanja koja su osnova buduće finansijske pismenosti.\nNeke od neophodnih stvari za dobro upravljanje novcem i donošenje pametnih finansijskih odluka su:\nRazumevanje finansijskog izveštaja – finansijski izveštaj je slika i prilika svakog fizičkog i pravnog lica. Ukoliko želite da postanete bogati, morate naučiti da razumete sva tri dela finansijskog izveštaja: bilans stanja, bilans uspeha i tokove novca.\nRazumevanje razlike između kapitalnog dobitka i toka novca – mnogi investiraju kako bi ostvarili kapitalni dobitak, kupujući nešto sa namerom da ga brzo prodaju po višoj ceni i zarade na razlici. To je svakako legitiman i legalan način da zaradite, ali morate biti oprezni. Ukoliko se upustite u takav vid trgovine bez adekvatne obuke, što je posebno karakteristično za finansijska tržišta, možete ostati kratkih rukava. Naime, investiranje u određene novčane tokove je nešto što treba da predstavlja osnovu, a kapitalni dobici su šlag na torti.\nKako minimizirati porez – nije stvar u tome koliko novca napraviš, već koliko možeš da zadržiš. Poreski sistem je surov i učiniće svaku neinteligentnu osobu siromašnom. Finansijski inteligentna osoba razume kako da iskoristi poreske olakšice i poreske zakone u svoju korist.\nNaravno, kako bismo zaista mogli da vidimo dalekosežnu promenu, potrebno je da o važnim temama kao što je finansijska pismenost govorimo u školi, da bi i najmlađi od samog starta bili upoznati sa pojmom novca i kako on funkcioniše.\nU svetu u kojem živimo, ma u kom delu planete to bilo, donošenje finansijski odluka, kao i upravljanje finansijskim proizvodima i sredstvima, uz poznavanje njihovih prednosti, mana i ograničenja, predstavlja svakodnevnu aktivnost ljudi, uključujući tu i decu koja u svet finansija ulaze u veoma ranim uzrastima.\nPotrebno je podići svest o tome šta znači biti finansijski pismen i zašto je to važno. Ciljna grupa bi trebalo da bude društvo u celini, ali, zbog značaja finansijske pismenosti za funkcionisanje u profesionalnim i građanskim ulogama, ove bi pre svega trebalo adresirati na mlade ljude školskog uzrasta i sprovoditi ih sistematski, preko obrazovnih ustanova. Kako je nastavnik centralna figura pri uvođenju finansijskog obrazovanja, najpre je neophodno podići svest nastavnika o značaju razvoja ove kompetencije kroz redovno školovanje i realizovati i obuke nastavnika u oblasti finansijske pismenosti i finansijskog obrazovanja preko programa profesionalnog razvoja, kako bi oni bili pripremljeni da to znanje prenose dalje. Takođe, s obzirom da je reč o kompetenciji koja se razvija od ranih uzrasta, trebalo bi na sistematičan način podržati i roditelje za rad sa decom, kroz različite vodiče, prigodne materijale i primere ili kroz direktnu obuku.\nZa kraj, i za roditelje i za školu možemo izdvojiti korišćenje lokalnih resursa kao odličnu priliku da deca i učenici razvijaju finansijsku pismenost kroz neposredno iskustvo sa finansijskim institucijama, situacijama i sredstvima!\nFinansijska pismenost tiče se svih nas, zato baš ti treba da zavrtiš ErsteZnali točak i testiraš svoje znanje!\nFotograf: Davorin Dinić, konferencija #ZaBoljeObrazovanje\nUpravo o ovoj temi razgovaralo se na konferenciji #ZaBoljeObrazovanje koju je organizacija “Nauči me” organizovala u saradnji sa partenirma u Naučno-tehnološkom parku u Nišu. Snimak predavanja o finansijskoj pismenosti možete pogledati na Jutjub kanalu organizacije “Nauči me”.\nDo tada, čitamo se🤗\nTags : Finansijska pismenostErsteZnaliProgram finansijske edukacijeInteraktivna platforma


Stefanović: Manje državljana Srbije na stranim ratištima, 28 u Siriji i Iraku\nArhia - Ruševine starog Mosula, nakon borbi sa pripadnicima Islamske države, Irak, 13. jula 2017.\nU Siriji i Iraku nalazi se 28 punoletnih državljna Srbije, izjavio je ministar unutrašnjih poslova Srbije Nebojša Stefanović, podsećajući da u Srbiji postoji zakon kojim se sankcioniše učešće njenih državljana u stranim sukobima.\nStefanović je ocenio da je donošenje tog zakona doprinelo da se drastično smanji broj državljana Srbije koji idu na strana ratišta.\n"Prema našim podacima devet se vratilo u Evropu, ne samo u našu zemlju, dok je 12 osoba poginulo. Ova statistika ne obuhvata podatke za teritoriju Kosova, jer nemamo potpuni uvid u to", preneo je MUP reči Stefanovića.\nIstakao je da borba protiv organizovanog kriminala i pranja novca predstavlja važan aspekt u borbi protiv terorizma i da skoro 40 odsto terorističkih napada ima veze sa organizovanim kriminalom.\nGovoreći o merama koje je Srbija preduzela u sprečavanju finansiranja potencijalnog terorizma, Stefanović je rekao da su sprovedene mere koje preporučuju medjunarodni subjekti u borbi protiv finansiranja terorizma i pranja novca, kao i da su promenjeni zakoni koji targetiraju onlajn kladjenje ili korišćenje kripto valuta.\n"Identifikovali smo slabe tačke u našem sistemu, pre svega oko onlajn plaćanja, bilo da je reč o igrama na sreću ili drugim finansijskim transakcijama, ali ulaganjima u gradjevinu, pre svega fizičkih lica, a ne kompanija. To su najozbiljniji izvori potencijalnog pranja novca. Praćenjem tih aktivnosti možemo doći i do organizovanog kriminala i do potencijalnog finansiranja terorizma", kazao je on na predavanju u Školi nacionalne obrane.


Na crno radi svaka treća firma - PKS-RPK Novi Sad\nSiva ekonomija jedan je od najvećih izazova s kojima se suočava privreda Srbije, a njene posledice vidljive su u oblastima utaje poreza, distorzije tržišta, nelojalne konkurencije, neefikasne raspodele resursa, zapošljavanju radnika na crno… Sve to utiče na smanjenje budžeta.\nU mnogim zemljama u tranziciji, pa tako i u Srbiji, siva ekonomija je značajna prepreka za izgradnju funkcionalne tržišne privrede. Procenjuje se da učešće sive ekonomije u BDP-u Srbije iznosi 32 odsto, a cilj Vlade Srbije je da se ona svede na nivo uređenih zemalja Evropske unije. Zbog toga je i sačinjen Nacrt nacionalnog programa za borbu protiv sive ekonomije, za koji privrednici u Srbiji očekuju da bude usvojen do početka decembra.\nZa potrebe izgrade nacionalnog programa za borbu protiv sive ekonomije NADLEDÂ je napravio novo istraživanje, u koje se uključilo 261 preduzeće iz svih regiona u Srbiji. Pokazalo se da u pojedinim delatnostima u Srbiji četvrtina zaposlenih radi na crno, ali i da ima 40 odsto radnika koji primaju deo plate u kešu. To pak znači da radnicima koji su se dogovorili s poslodavcem da im kao zaradu iskazuje minimalac a da „resto” dobiju na ruke, na taj gotovinski deo ne ide uplata za poreze i doprinose. Na taj način, država se uskraćuje za poreze i doprinose koji treba da se uplate u budžet na celu zaradu, ali dobro ne prolazi ni radnik. Naime, njemu se za buduću penziju računa minimalac, a ne i ono što je dobio na ruke pa će se, kad ostari i dođe vreme za penzionisanje i dobije minimalnu penziju, pitati na šta je pristajao.\nRezultati istraživanja pokazuju da više od dve trećine firmi u Srbiji sve novčane transakcije obavlja preko tekućeg računa, dok trećina poslove završava gotovinom. Pokazalo se da poslovanje, dok cveta siva ekonomija, doprinosi smanjenju prometa, dok svega 13 odsto firmi nema umanjenje godišnjih prihoda i pored konkurencije koja posluje na crno. Anketirane kompanije priznale su da trećina firmi u njihovoj delatnosti posluje delimično i u sivoj zoni. Oni se slažu da siva ekonomija ugrožava i građane i državu, ali nisu spremni da prijave one za koje znaju da danas posluju u sivoj zoni i da izbegavaju plaćanje poreza.\nI pored mapiranja problema sive ekonomije, odlučnosti države da se s njom obračuna, novog načina organizovanja inspekcijske službe, samo devet odsto anketiranih firmi veruje da će preduzeća koja rade na crno biti otkrivena, kažnjena i da će ta kazna biti plaćena. Inače, 44 odsto kompanija smatra da će većina konkurenata koji rade na crno, nastaviti da posluju u sivoj zoni i posle izrečene kazne. Naime, platiće kaznu jer ona nije visoka, ali će zaradu nastaviti da ostvaruje u sivoj zoni.\nPovećanje od tri odsto bi bilo od avgusta, a šest odsto od sledeće godine, što znači da će bruto…\nPredsednica Vlade Srbije Ana Brnabić posetila je danas Simensov trening centar u Berlinu, gde je istakla da se upravo…


Moskva ne komentariše pisanje medija o predlozima SAD o Siriji - 14.07.2016, Sputnik Srbija\nU Kremlju neće komentarisati informaciju o navodnim predlozima SAD da stvori zajedničku grupu sa Rusijom za razmenu informacija za borbu protiv terorista u... 14.07.2016, Sputnik Srbija\n13:29 14.07.2016 (Osveženo: 13:31 14.07.2016)\n© Sputnik / Iliya PitalevPortparol Kremlja Dmitrij Peskov\n„Ne, ja zasad ne mogu to da komentarišem, zato što se radi o informaciji iz novina. Danas će se održati sastanak američkog državnog sekretara Džona Kerija sa predsednikom Rusije Vladimirom Putinom, a osnovni pregovori biće održani sutra sa njegovim ruskim kolegom Sergejem Lavrovom“, rekao je Peskov novinarima odgovarajući na zahtev da komentariše predlog SAD o stvaranju zajedničke grupe za razmenu informacija za borbu protiv DAEŠ-a i Nusra fronta.\n„Upravo nakon toga, ne iz novinskih članaka, već iz prve ruke ćemo se upoznati sa predlozima, i tada će o tome moći da se govori“, dodao je Peskov.\nU Kremlju se zalažu za koordinaciju napora sa SAD u borbi protiv terorizma u Siriji, izjavio je Peskov.\nRanije je list „Vašington post“, pozivajući se na preliminarni tekst predloga, javio da bi administracija američkog predsednika Baraka Obame mogla Rusiji da ponudi otvaranje novog centra za koordinaciju vazdušne kampanje protiv terorističke organizacije Nusra front u Siriji.\nPrema navodima „Vašington posta“, Zajednička grupa za implementaciju koju predlaže američka administracija biće locirana nedaleko od Amana u Jordanu, i njena misija će biti da „obezbedi proširenu koordinaciju između SAD i Rusije u okvirima odobrenih procedura za bezbednost letenja“.\n„Želim da vas podsetim da je predsednik Putin više puta izjavljivao da u Kremlju od samog početka smatraju da se samo zajedno može boriti protiv terorizma na teritoriji Sirije, koordinacijom zajedničkih napora, ne samo putem razmene informacija, već upravo koordinacijom zajedničkih napora“, istakao je Peskov, odgovarajući na pitanje da li Moskva ovaj predlog smatra pozitivnim znakom.\n„Putin je u više navrata izražavao žaljenje zbog toga što naši američki partneri odbijaju takvu saradnju i, naravno, taj stav i dalje važi“, dodao je portparol Kremlja.